pythainlp/thai-wiki-dataset-v4 huggingface dataset:
อากิโนริ อิโตะ

อากิโนริ อิโตะ (江渡 聡徳, เกิดเมื่อวันที่ 12 ตุลาคม ค.ศ. 1955) เป็นนักการเมืองและเป็นอดีตรัฐมนตรีว่าการกระทรวงกลาโหมประเทศญี่ปุ่น ในรัฐบาลของชินโซ อาเบะ ตั้งแต่วันที่ 3 กันยายน จนถึงวันที่ 24 ธันวาคม ค.ศ. 2014
อิโตะเป็นนักการเมืองจากพรรคเสรีประชาธิปไตย และเป็นสภาผู้แทนราษฎรญี่ปุ่น อิโตะเป็นคนจากเมืองโทวาดะ จบการศึกษาปริญญาตรีและปริญญาโทที่มหาวิทยาลัยนิฮอน อิโตะได้รับการเลือกตั้งครั้งแรกเมื่อปี ค.ศ. 1996 จนถึงปี ค.ศ. 2000 และได้รับการเลือกตั้งอีกครั้งเมื่อปี ค.ศ. 2003
เบลก ริชาดส์

เบลก ริชาดส์ (เกิดเมื่อวันที่ 8 พฤศจิกายน ค.ศ. 1974) เป็นนักการเมืองชาวแคนาดา ได้รับการเลือกตั้งเป็นสมาชิกสภาสามัญชน 4 สมัย จากเขตเลือกตั้งไวลด์โรส (ค.ศ. 2008, ค.ศ. 2011) และเขตเลือกตั้งแบนฟฟ์-แอร์ดรี (ค.ศ. 2015, ค.ศ. 2019) สังกัดพรรคอนุรักษนิยมแห่งแคนาดา
ริชาดส์เกิดที่เมืองโอลดส์ รัฐแอลเบอร์ตา ก่อนที่จะเริ่มการทำธุรกิจอสังหาริมทรัพย์ ริชาดส์ทำงานในแหล่งน้ำมันและอุตสาหกรรมที่เกี่ยวข้องกับการเกษตร จบการศึกษาที่วิทยาลัยเรดเดียร์และคณะรัฐศาสตร์ มหาวิทยาลัยคัลแกรี
ปัจจุบัน ริชาดส์เป็นรัฐมนตรีเงากระทรวงท่องเที่ยวตั้งแต่ปี ค.ศ. 2015 จนถึงปัจจุบัน
เฮอ ถิงหรู

เฮอ ถิงหรู (เกิดเมื่อปี ค.ศ. 1983) เป็นนักกฎหมายและนักการเมืองจากประเทศสิงคโปร์ สังกัดพรรคแรงงานสิงคโปร์ ปัจจุบันเป็นสมาชิกสภาผู้แทนราษฎรเขตเซงคัง ในปี ค.ศ. 2020 ซึ่งก่อนหน้านี้เฮอคงลงสมัครในเขตมารีน พาเรด แต่ได้คะแนนเพียง 35.9%
เฮอจบการศึกษาที่วิทยาลัยรัฟเฟิลส์ และจบปริญญาตรีที่มหาวิทยาลัยเคมบริดจ์ สาขาวิทยาศาสตร์ธรรมชาติ
แซลลี โรว์ลีย์

ซารา เจน "แซลลี" โรว์ลีย์ (20 ตุลาคม ค.ศ. 1931 – 14 พฤษภาคม ค.ศ. 2020) เป็นนักเคลื่อนไหวสังคมและนักทำเพชรจากสหรัฐอเมริกา
โรวลีย์เกิดที่เมืองเทรนตัน (รัฐนิวเจอร์ซีย์) จบการศึกษาที่วิทยาลัยสตีเฟน ในเมืองมิชซูรี โดยเธอเรียนเรื่องการขับเครื่องบินขนาดเล็กและทำงานเป็นแอร์โฮสเตส ที่สายการบินสหรัฐภายหลังจบการศึกษา และในคริสตทศวรรษ 1960 ทำงานเป็นเลขาธิการในเมืองนิวยอร์ก เมื่อเข้าร่วมขบวนการเคลื่อนไหวทางสังคมชื่อ ฟรีดอม ริเดอรส์
ในเดือนพฤษภาคม ค.ศ. 2020 โรวลีย์ได้เสียชีวิตจากโรคติดเชื้อไวรัสโคโรนา 2019 ที่เมืองทูซอน
พรรคปกป้องประชาชนจากเอ็นเอชเค

พรรคปกป้องประชาชนจากเอ็นเอชเค ("NHK kara Kokumin o Mamoru Tō") รู้จักกันในชื่อ เอ็น-โกคุ  เป็นพรรคการเมืองจากประเทศญี่ปุ่น ก่อตั้งเมื่อวันที่ 17 มิถุนายน ค.ศ. 2013 โดยนักกิจกรรมชื่อทากาชิ ทาจิบานะ เป็นอดีตพนักงานสถานีโทรทัศน์ช่องเอ็นเอชเค และเป็นสมาชิกสภาเมืองฟูนาบาชิ ในจังหวัดชิบะ ซึ่งเขาลาออกจากตำแหน่งบัญชีเมื่อปี ค.ศ. 2005 ภายหลังการเปิดเผยการทุจริตภายในบริษัท พรรคปกป้องประชาชนจากเอ็นเอชเคมีนโยบายต่อต้านนโยบายการให้ลิขสิทธิ์ของสถานีโทรทัศน์เอ็นเอชเค
โมแฮมแมด มีร์โมแฮมแมดี

โมแฮมแมด มีร์โมแฮมแมดี (‎; 1948 – 2 มีนาคม ค.ศ. 2020) เป็นนักการเมืองจากประเทศอิหร่าน เคยดำรงตำแหน่งที่ปรึกษาอาวุโสของผู้นำสูงสุดอิหร่าน อายะตุลลอฮ์ แอลี ฆอเมเนอี เป็นสมาชิกสภาผู้แทนราษฎร ชุดที่ 6 และ 7 จากเมืองโกม ประเทศอิหร่าน และได้รับการแต่งตั้งให้เป็นสมาชิกสภาผู้ชี้ขาด เมื่อเดือนสิงหาคม ค.ศ. 2017
มีร์โมแฮมแมดีเสียชีวิตด้วยโรคติดเชื้อไวรัสโคโรนา 2019 เมื่อวันที่ 2 มีนาคม ค.ศ. 2020 ด้วยวัย 71 ปี
สำนักงานเคลื่อนที่

สำนักงานเคลื่อนที่  เป็นสำนักงานที่สร้างขึ้นภายในรถบรรทุก บ้านเคลื่อนที่ รถพ่วง หรือเรือบรรทุกตู้คอนเทนเนอร์ที่สร้างขึ้นโดยมีวัตถุประสงค์ต่าง ๆ ที่พบมากที่สุดคือสำนักงานที่สามารถลางจูงได้ สร้างขึ้นบนเพลาเหล็กเพื่อความสะดวกในการเคลื่อนย้าย
สำนักงานสนามเคลื่อนที่มักพบในพื้นที่ก่อสร้าง หรือในพื้นที่ภัยพิบัติที่ต้องการพื้นที่สำนักงานชั่วคราว โดยปกติแล้ว สำนักงานเคลื่อนที่ในทวีปอเมริกาเหนือจะมีบริการไฟฟ้ากระแสสลับแยกเป็นเฟสเดียว (240 โวลต์แบบกึ่งกลาง) ซึ่งเชื่อมต่อกับแหล่งพลังงานใกล้เคียงเพื่อใช้งานเครื่องปรับอากาศขนาดเล็กแบบหน้าต่าง และอื่น ๆ มีบริษัทหลายแห่งที่ขาย ให้เช่า และใช้ตู้คอนเทนเนอร์เก็บรักษา อาคารพกพา หรืออาคารแยกส่วน การก่อสร้างประเภทนี้จะทำให้ระยะเวลาการก่อสร้างสั้นลง เนื่องจากสามารถสร้างอาคารในโรงงานได้ในเวลาเพียง 6 สัปดาห์ และสามารถทำเว็บไซต์และงานสาธารณูปโภคร่วมกับการก่อสร้างอาคารได้
คำว่า "สำนักงานเคลื่อนที่" นั้นใช้สำหรับพื้นที่ทำงานของพนักงานขายหรือที่คล้ายกัน สำหรับทำงานนอกสำนักงานหรือบริษัท พวกเขามักจะติดตั้งคอมพิวเตอร์พกพา และเชื่อมต่อกับเซิร์ฟเวอร์ของบริษัทและอินทราเน็ตผ่านโทรศัพท์มือถือ, ไวไฟ หรือผ่านการเชื่อมต่อแบบตายตัวในอินเทอร์เน็ตคาเฟ่ โรงแรม และท่าอากาศยาน พวกเขาต้องการใช้ผู้จัดการข้อมูลส่วนบุคคล
เนื่องจากแต่ละคนต้องพกอุปกรณ์ของพวกเขาเอง พนักงานในสำนักงานเคลื่อนที่จึงต้องใช้อุปกรณ์ขนาดเล็ก
กาซีนี กานาโดส

กาซีนี คริสเตียนา จอร์ดี อาโคเปียโด กานาโดส (26 ธันวาคม ค.ศ. 1995) เป็นนางแบบและนางงามชาวฟิลิปปินส์เชื้อสายปาเลสไตน์ โดยเธอเป็นผู้ชนะการประกวดบีนีบีนิงปิลีปินัส 2019 ซึ่งเป็นตัวแทนของจังหวัดเซบู กาซีนีเป็นตัวแทนของประเทศฟิลิปปินส์ในการประกวดนางงามจักรวาล 2019 และเธอได้ผ่านเข้ารอบ 20 คนสุดท้าย พร้อมกับรางวัลชุดประจำชาติยอดเยี่ยม ก่อนหน้านี้กาซีนีได้เข้าร่วมเวทีการประกวดความงามระดับนานาชาติที่สำคัญมาแล้ว 1 เวทีคือ มิสเวิลด์ฟิลิปปินส์ 2014 และได้เข้ารอบ 13 คนสุดท้าย
ประวัติ.
กาซีนีเกิดเมื่อวันที่ 26 ธันวาคม ค.ศ. 1995 คุณพ่อเป็นชาวปาเลสไตน์และคุณแม่เป็นฟิลิปปินส์ กาซีนีเกิดในดาปิตัน จังหวัดฮีลากังซัมบวงกา และเติบโตขึ้นที่ตาลีไซ จังหวัดเซบู และได้ไปศึกษาที่มหาวิทยาลัยซานโฮเซ - รีโคเลโตส
การประกวด.
มิสเวิลด์ฟิลิปปินส์ 2014.
กาซีนีได้ตัดสินใจเข้าร่วมการประกวดเวทีมิสเวิลด์ฟิลิปปินส์ 2014 เป็นครั้งแรก และได้เข้ารอบ 13 คนสุดท้าย และหลังจากนั้นกาซีนีได้เข้าร่วมการประกวดระดับจังหวัดที่มีชื่อว่า มิสบาโฮส 2017 ที่จัดขึ้นในจังหวัดเซบู กาซีนีได้รับรางวัลรองชนะเลิศอันดับ 1
บีนีบีนิงปีลีปีนัส 2019.
หลังจากที่กาซีนีได้ไปเก็บเกี่ยวประสบการณ์ในการเป็นนางงามมาแล้ว กาซีนีก็ได้ตัดสินเข้าร่วมการประกวดบีนีบีนิงปีลีปีนัส 2019 ถือว่าเป็นเวทีการประกวดนางงามอันเก่าแก่ของฟิลิปปินส์ ในวันที่ 9 มิถุนายน ค.ศ. 2019 เธอได้รับตำแหน่งมิสยูนิเวิร์สฟิลิปปินส์ 2019 เป็นตัวแทนของประเทศฟิลิปปินส์ในการประกวดนางงามจักรวาล 2019
นางงามจักรวาล 2019.
ในฐานะตัวแทนของประเทศฟิลิปปินส์ กาซีนีได้เดินทางจากฟิลิปปินส์ไปประกวดนางงามจักรวาล 2019ที่ไทเลอร์เพอร์รีสตูดิโอ แอตแลนตา รัฐจอร์เจีย สหรัฐ ในวันที่ 8 ธันวาคม ค.ศ. 2019 ในระหว่างการแข่งขันรอบสุดท้ายกาซีนีได้พูดเกี่ยวกับการสนับสนุนของเธอมุ่งเน้นไปที่การดูแลผู้สูงอายุ โดยเธอได้เข้ารอบ 20 คนสุดท้าย พร้อมกับรางวัลชุดประจำชาติยอดเยี่ยมจากการโหวต โดยเป็นครั้งแรกในรอบสิบปีที่ตัวแทนจากประเทศฟิลิปปินส์ไม่สามารถเข้าไปในรอบ 10 คนสุดท้ายนางงามจักรวาลได้
รายการข่าว

รายการข่าว  เป็นรายการวิทยุหรือรายการโทรทัศน์ที่กำหนดเวลาเป็นประจำซึ่งรายงานข่าวและเหตุการณ์ปัจจุบัน โดยทั่วไปแล้วจะมีการรายงานข่าวในชุดของเรื่องราวที่นำเสนอโดยผู้ประกาศข่าวตั้งแต่ 1 คนขึ้นไป รายการข่าวอาจรวมถึงการสัมภาษณ์สดหรือบันทึกโดยผู้สื่อข่าวภาคสนาม ความคิดเห็นของผู้เชี่ยวชาญ ผลสำรวจความคิดเห็น และเนื้อหาจากบรรณาธิการเป็นครั้งคราว
ประวัติ.
รายการข่าวออกอากาศทางวิทยุครั้งแรกในสหรัฐ โดยเอ็นบีซีในเดือนพฤศจิกายน ค.ศ. 1926 และซีบีเอสในวันที่ 25 กันยายน ค.ศ. 1927 ทั้งคู่นำเสนอข่าวในหัวข้อที่คล้ายกัน เช่น ผลการเลือกตั้ง การเปิดตัวประธานาธิบดี และเรื่องอื่น ๆ ที่เกี่ยวข้องกับประชาชนทั่วไป อย่างไรก็ตาม ในไม่ช้า เอ็นบีซีก็กลายเป็นกำลังสำคัญของการนำเสนอข่าวบันเทิง ในการตอบสนองต่อประธาน วิลเลียม เอส. พาเลย์ ของซีบีเอสที่เน้นที่การให้ข่าวทั่วไป ผู้ประกาศทั้งสองเผชิญหน้ากับการแข่งขันที่ดุเดือดจากหนังสือพิมพ์ซึ่งไม่ต้องการให้ข่าวทางวิทยุล้าสมัย ความขัดแย้งนี้ดำเนินต่อไปจนกระทั่งหลังสงครามโลกครั้งที่สอง ผู้ประกาศทางวิทยุประสบความสำเร็จในการรักษาระดับปานกลาง หัวหน้าของนักข่าวเหล่านี้คือ เอ็ดเวิร์ด อาร์. เมอร์โรว์ ซึ่งรายงานจากลอนดอน ทำให้ประชาชนชาวอเมริกันมุ่งความสนใจไปที่สงครามที่ห่างไกลจากบ้าน
วิวัฒนาการ.
จากจุดเริ่มต้นจนถึงช่วงปี ค.ศ. 1998 การออกอากาศข่าวภาคค่ำทางโทรทัศน์ยังคงมีเนื้อหาข่าวที่รุนแรงจนจบรายการ ซึ่งตรงข้ามกับการออกอากาศในยุคหลังด้วยผู้ประกาศข่าวรุ่นใหม่ ในรายการข่าวช่วงต้นคริสต์ศตวรรษที่ 21 โดยเฉพาะอย่างยิ่งสถานีโทรทัศน์เชิงพาณิชย์มักจะไม่ค่อยมุ่งเน้นที่ "ข่าวหนัก" และมักจะรวม "เรื่องราวดี ๆ" หรือข่าวที่ให้อารมณ์ขันแก่ผู้ชมเป็นรายการสุดท้ายในการรายงานข่าวของพวกเขา เมื่อเทียบกับรายการข่าวที่ถ่ายทอดเมื่อกว่า 30 ปีที่แล้ว
ประเภทของรายการข่าวของบรรณาธิการ.
ในช่วงพิเศษของรายการข่าวทั้งหมดมักจะเป็นรูปแบบการวิเคราะห์ข่าวของบรรณาธิการ การจัดโต้วาทีระหว่างผู้เชี่ยวชาญเกี่ยวกับเรื่องต่าง ๆ ที่เกี่ยวข้องกับพวกเขา
ยุทธการที่ล็องเติน

ยุทธการที่ล็องเติน (18 สิงหาคม ค.ศ. 1966) เกิดขึ้นในสวนยางพาราใกล้กับล็องเติน ในจังหวัดเฟื้อกตวี เวียดนามใต้ ในช่วงสงครามเวียดนาม การรบครั้งนี้เป็นการสู้รบระหว่างหน่วยกองกำลังของเวียดกงและกองทัพประชาชนชาวเวียดนามและส่วนหนึ่งของกองกำลังเฉพาะกิจออสเตรเลียที่ 1
หน่วยสัญญาณข่าวกรองของออสเตรเลีย (SIGINT) ได้ติดตามกรมทหารราบเวียดกงที่ 275 และกองพันดี 445 ซึ่งเคลื่อนที่ไปยังตำแหน่งทางตอนเหนือของล็องเติน ในวันที่ 16 สิงหาคม มันตั้งอยู่ใกล้กับล็องเติน ออกนอกวิสัยของปืนใหญ่ที่นู้ยเดิ๊ตช่วงตอนกลางคืนของวันที่ 16/17 สิงหาคม ปืนครกและปืนไร้แรงสะท้อนถอยหลังได้เข้าโจมตีที่นู้ยเดิ๊ตจากตำแหน่ง 2 กิโลเมตร (1.2 ไมล์) ไปยังทางตะวันออก จนกระทั่งการยิงปืนใหญ่แบบวิถีโค้งได้ทำให้หยุดชะงักลง รุ่งเช้าวันต่อมา กองร้อยดี กองพันที่ 6 กรมทหารราบออสเตรเลีย (6 RAR) ได้ออกจากนู้ยเดิ๊ตเพื่อค้นหาจุดยิงและทิศทางของการถอนกำลังของข้าศึกและหลุมฝังอาวุธที่ถูกพบรวมทั้งปืนครก และกองร้อยดีได้เข้าปะทะกับเวียดกง ประมาณเที่ยววันที่ 8 สิงหาคม 
เมื่อเผชิญหน้ากับกองกำลังขนาดใหญ่ กองร้อยดีได้เรียกให้ปืนใหญ่ระดมยิงทันที การสู้รบอย่างหนักได้เกิดขึ้นเมื่อเวียดกงพยายามที่จะปิดล้อมและทำลายล้างพวกออสเตรเลีย หลังจากผ่านไปหลายชั่วโมง เครื่องบินเฮลิคอปเตอร์ ยูเอช-1 ไอระควอย 2 ลำ จากฝูงบินที่ 9 แห่งกองทัพอากาศออสเตรเลีย ได้บินเข้าใกล้อยู่บนเหนือหัวเพื่อให้การสนับสนุนแก่พวกเขา การสนับสนุนจากการระดมยิงปืนใหญ่ที่แข็งแกร่ง กองร้อยดีได้ออกคำสั่งให้กองร้อยระงับการโจมตีก่อนที่กองกำลังให้การช่วยเหลือของรถลำเลียงพลหุ้มเกราะ เอ็ม113 และทหารราบจากนู้ยเดิ๊ตซึ่งจะมาเสริมกำลังให้แก่พวกเขาในช่วงกลางคืน กองกำลังออสเตรเลียได้ถอนกำลังเพื่ออพยพผู้บาดเจ็บและก่อตั้งแนวป้องกันในชั่วข้ามคืน ในวันรุ่งขึ้น กองกำลังออสเตรเลียได้กวาดดูพื้นที่ แม้ว่าพวกเวียดกงจะถอนกำลังออกไปแล้ว ปฏิบัติการนี้ได้สิ้นสุดลงในวันที่ 21 สิงหาคม
แม้ว่ากองกำลังเฉพาะกิจออสเตรเลียที่หนึ่งในช่วงแรก จะคิดว่ามันเป็นความพ่ายแพ้ของพวกเขา แต่ในภายหลังก็คิดอีกทีว่า มันเป็นชัยชนะโดยขัดขวางไม่ให้พวกเวียดกงเคลื่อนที่มายังนู้ยเดิ๊ต ผลลัพธ์ของการสู้รบนั้นไม่มีความเด็ดขาด ด้วยความเห็นที่แตกต่างจากผลกระทบระหว่างกรมทหารราบที่ 275 และกองพันดี445 กองพันดี445 ได้มองเห็นว่า การสู้รบครั้งนั้นได้ประสบความสำเร็จ พร้อมกับชัยชนะทางการเมืองของการซุ่มโจมตีอย่างมีประสิทธิภาพ และการรักษาพื้นที่รอบๆ หมู่บ้านล็องเติน ในขณะที่กรมทหารราบที่ 275 ไม่สามารถกวาดล้างกองร้อยของฝ่ายข้าศึกทั้งหมดได้ มันได้รับการสนับสนุนที่เพิ่มมากขึ้นในท่ามกลางประชากรชาวท้องถิ่นโดยการบังคับให้ล่าถอย ไม่ว่าการสู้รบครั้งนี้จะทำให้ประสิทธิภาพของพวกเวียดกงจะย่ำแย่ลงหรือไม่
บเนเมนาเช

บเนเมนาเช ("บุตรของมนัสเสห์") คือกลุ่มชาติพันธุ์ของรัฐมณีปุระและมิโซรัม ซึ่งเป็นดินแดนแถบรัฐเจ็ดสาวน้อยของประเทศอินเดีย เมื่อปลายคริสต์ศตวรรษ 20 ชนเผ่าชีน ทาโด และมิโซ อ้างว่าพวกตนสืบสันดานจากชาวยิวเผ่ามนัสเสห์ หนึ่งในสิบเผ่าของอิสราเอลที่สาบสูญและหันไปเข้ารีตศาสนายูดาห์ หลังจากนั้นอีไลยาฮู อาวีชาอิล (Eliyahu Avichail) รับบีจากกลุ่มชาเวอิสราเอล ("ชาวอิสราเอลคืนถิ่น") เรียกชนกลุ่มนี้ว่า "บเนเมนาเช" เพื่ออิงการสืบเชื้อสายจากเผ่ามนัสเสห์ ขณะที่กลุ่มชาติพันธุ์ที่มีเชื้อสายเดียวกันกับชนกลุ่มนี้ในพื้นที่ต่าง ๆ อื่นทั่วรัฐเจ็ดสาวน้อยกว่า 3.7 ล้านคน มิได้เรียกร้องว่าสืบสันดานมาจากเผ่ามนัสเสห์
ก่อนคณะแบปทิสต์ชาวเวลส์และมิชชันนารีสายธรรมอักษรนิยม (Evangelicalism) เข้าไปเผยแผ่ศาสนาในคริสต์ศตวรรษที่ 19 เผ่าชีน ทาโด และมิโซ เป็นพวกวิญญาณนิยม และมีการล่าหัวมนุษย์เพื่อบูชาตามความเชื่อดั้งเดิม เดิมชาวบเนเมนาเชส่วนใหญ่เคยเปลี่ยนไปนับถือศาสนาคริสต์ ทว่า ค.ศ. 1951 หนึ่งในหัวหน้าเผ่าของพวกเขา อ้างว่าฝันเห็นถิ่นฐานของบรรพชนคือแผ่นดินอิสราเอล ปลายคริสต์ศตวรรษที่ 20 เป็นต้นมา ประชากรบางส่วนเริ่มเชื่อแนวคิดที่ว่าพวกตนสืบสันดานจากชาวยิว แต่ก็ยังเชื่อว่าพระเยซูเป็นเมสสิยาห์ ต่อมาใน ค.ศ. 1970 มีประชากรบางส่วนเริ่มศึกษาและเข้ารีตศาสนายูดาห์ เพราะเชื่อว่าเป็นการกลับไปนับถือศาสนาดั้งเดิมของบรรพชน
จากการตรวจสอบดีเอ็นเอชายบเนเมนาเชร้อยคนใน ค.ศ. 2003–2004 พบว่าทั้งหมดไม่มีเชื้อสายตะวันออกกลางเลย ส่วนการศึกษาที่กัลกัตตาเมื่อ ค.ศ. 2005 พบว่าประชากรกลุ่มตัวอย่างที่เป็นเพศหญิงจำนวนเล็กน้อยมีเชื้อสายตะวันออกกลาง และคาดว่าอาจเป็นผลพวงจากการแต่งงานของบรรพบุรุษที่เป็นชาวยิวอพยพที่ผ่านมานานกว่าพันปี
หม่อมเจ้าประโลมจิตร ไชยันต์

หม่อมเจ้าประโลมจิตร ไชยันต์ (ราชสกุลเดิม จิตรพงศ์; 8 มีนาคม พ.ศ. 2449 – 31 ตุลาคม พ.ศ. 2513) เป็นพระธิดาในสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ประสูติแต่หม่อมราชวงศ์โต จิตรพงศ์
พระประวัติ.
หม่อมเจ้าประโลมจิตร ไชยันต์ (ราชสกุลเดิม จิตรพงศ์) เป็นพระธิดาในสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ประสูติแต่หม่อมราชวงศ์โต จิตรพงศ์ เมื่อวันพฤหัสบดีที่ 8 มีนาคม พ.ศ. 2448 (แบบสากล คือ พ.ศ. 2449) ที่วังท่าพระ ถนนหน้าพระลาน เป็นพระธิดาองค์ที่สองจึงได้รับประทานพระนามลำลองว่า "ท่านหญิงอี่" มีโสทรภราดาและโสทรภคินี 4 องค์ คือ
เมื่อครั้งยังเยาว์ หม่อมเจ้าประโลมจิตร ได้รับการศึกษาในโรงเรียนสตรีวิทยา ต่อมาได้เสกสมรสกับ อำมาตย์เอก หม่อมเจ้าตระนักนิธิผล ไชยันต์ เนติบัณฑิตอังกฤษ พนักงานอัยการประจำกรมอัยการ พระโอรสในพระเจ้าบรมวงศ์เธอ กรมหมื่นมหิศรราชหฤทัย มีโอรสและธิดาด้วยกัน 7 คน คือ
สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ สมเด็จตา เป็นผู้ประทานนามให้พระนัดดาทั้ง 7 คนนี้ ซึ่งล้วนแล้วแต่มีความหมายทั้งสิ้น เช่น หม่อมราชวงศ์วิสาขา เนื่องจากเกิดในวันวิสาขบูชาปี พ.ศ. 2468 หรือหม่อมราชวงศ์สาฎก เนื่องจากเกิดในวันที่พระบรมวงศานุวงศ์ในรัชกาลที่ 4 ทรงบำเพ็ญพระกุศลถวายผ้าวัสสาสิกสาฎก (ผ้าอาบน้ำฝน) ณ วัดราชประดิษฐสถิตมหาสีมารามราชวรวิหาร
หลังจากเสกสมรสได้ประมาณ 10 ปี หม่อมเจ้าตระนักนิธิผล สิ้นชีพิตักษัย เมื่อวันที่ 12 มิถุนายน พ.ศ. 2473 สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ได้ทรงพระกรุณารับกลับมาอยู่ในพระอุปการะโดยทรงปลูกบ้านประทานให้อยู่ในบริเวณวังคลองเตย และทรงเลี้ยงดูพระนัดดาเล็ก ๆ ทั้ง 6 คน และประทานทุนการศึกษาให้แก่ทุกคนมากที่สุดเท่าที่จะเล่าเรียนได้
หม่อมเจ้าประโลมจิตร ไชยันต์ สิ้นชีพิตักษัย เมื่อวันที่ 31 ตุลาคม พ.ศ. 2513 สิริชันษา 64 ปี พระราชทานเพลิงศพ ณ วัดเทพศิรินทราวาสราชวรวิหาร เมื่อวันที่ 8 กุมภาพันธ์ พ.ศ. 2514
อีเอฟแอลลีกทู เพลย์ออฟ 2020 นัดชิงชนะเลิศ

การแข่งขัน อีเอฟแอลลีกทู เพลย์ออฟ 2020 นัดชิงชนะเลิศ เป็นแมตช์ฟุตบอลที่จะตัดสินระหว่าง เอ็กซิเตอร์ซิตี และ นอร์แทมป์ตันทาวน์. แมตช์นี้จะลงเล่นกันที่ สนามกีฬาเวมบลีย์ ในวันที่ 29 มิถุนายน พ.ศ. 2563.
ภายใต้กฏกติกา ลีกทู เพลย์ออฟ, รอบชิงชนะเลิศเป็นการตัดสินโดยสองทีมที่รักษาหนึ่ง ค่าเฉลี่ยชัยชนะ ที่มีเหนือกว่า สองเลก รอบรองชนะเลิศที่จะตัดสินกันเองระหว่างทีมที่จบระหว่างอันดับที่สี่และอันดับที่เจ็ดในตารางคะแนนลีก.
แมตช์นี้จะลงเล่นในรูปแบบ ปิดหลังประตู เพื่อปฏิบัติตามข้อจำกัดในช่วง การระบาดทั่วของโคโรนาไวรัส. มันเป็นความคิดที่ว่าจะเป็นเกมทางการเกมแรกหลังปิดประตูสนามที่เวมบลีย์และเป็นการลงสนามครั้งแรกของนอร์แทมป์ตันทาวน์ที่สนามกีฬาแห่งนี้นับตั้งแต่ ฟุตบอลลีกทู เพลย์ออฟ 2013 นัดชิงชนะเลิศ.
เส้นทางสู่นัดชิงชนะเลิศ.
"หมายเหตุ: ในผลการแข่งขันทั้งหมดด้านล่างนี้, สกอร์ของคู่ชิงชนะเลิศจะเป็นฝ่านขึ้นก่อนเป็นทีมแรก (H: เหย้า; A: เยือน)."
แมตช์.
รายละเอียด.
<onlyinclude>
</onlyinclude>
</onlyinclude>
อีเอฟแอลลีกวัน เพลย์ออฟ 2020 นัดชิงชนะเลิศ

การแข่งขัน อีเอฟแอลลีกวัน เพลย์ออฟ 2020 นัดชิงชนะเลิศ เป็นแมตช์ฟุตบอลที่จะตัดสินระหว่าง วีคัมบ์วอนเดอเรอส์ และ ออกซ์ฟอร์ดยูไนเต็ด. แมตช์นี้จะลงเล่นกันในวันที่ 13 กรกฎาคม พ.ศ. 2563 ที่ สนามกีฬาเวมบลีย์ ใน ลอนดอน. สองทีมที่ดีที่สุดของฤดูกาล อีเอฟแอลลีกวัน ฤดูกาล 2019–20 (คอเวนทรีซิตี และ รอเทอรัมยูไนเต็ด) จะได้รับสิทธิ์การเลื่อนชั้นอัตโนมัติสู่ แชมเปียนชิป, ในขณะที่ทีมที่อยู่ในพื้นที่ตั้งแต่ อันดับที่สามถึงหกในตารางคะแนนเข้ามามีส่วนใน เพลย์ออฟ รอบรองชนะเลิศ และทีมผู้ชนะของรอบรองชนะเลิศเหล่านี้จะได้เข้าแข่งขันในพื้นที่สุดท้ายในแชมเปียนชิป. แมตช์นี้จะลงเล่น หลังปิดประตู เพื่อสอดคล้องกับข้อจำกัดในช่วง การระบาดทั่วของโควิด-19 ในสหราชอาณาจักร.
แมตช์.
รายละเอียด.
<onlyinclude></onlyinclude>
การแพร่สัญญาณ

การแพร่สัญญาณ หรือ การออกอากาศ  คือการกระจายสัญญาณภาพและเสียงไปสู่ผู้ชมตามพื้นที่ต่าง ๆ ผ่านสื่อสารมวลชน แต่โดยทั่วไปจะใช้รังสีแม่เหล็กไฟฟ้า (คลื่นวิทยุ) ในรูปแบบหนึ่งต่อหลายคน การแพร่สัญญาณเริ่มต้นด้วยการแพร่สัญญาณเอเอ็ม สำหรับการกระจายเสียงวิทยุ ซึ่งได้รับความนิยมในการใช้งานในช่วงปี ค.ศ. 1920 ด้วยการที่เครื่องส่งสัญญาณจากหลอดสุญญากาศแพร่สัญญาณไปยังเครื่องรับสัญญาณ ก่อนหน้านี้การสื่อสารทางอิเล็กทรอนิกส์ทุกรูปแบบ (ตั้งแต่วิทยุ, โทรศัพท์ และโทรเลข) เป็นแบบหนึ่งต่อหนึ่ง ด้วยข้อความที่มีไว้สำหรับผู้รับคนเดียว คำว่า "การแพร่สัญญาณ" วิวัฒนาการมาจากวิธีการเกษตร ในการหว่านเมล็ดในไร่โดยการคัดเลือกพวกมันในวงกว้าง ต่อมาถูกนำมาใช้เพื่ออธิบายการแพร่กระจายข้อมูลอย่างกว้างขวางโดยสื่อสิ่งพิมพ์ หรือโดยโทรเลข ตัวอย่างการนำไปใช้กับการส่งสัญญาณวิทยุ "หนึ่งต่อหลายคน" ของแต่ละสถานีให้กับผู้ฟังหลายคนปรากฏขึ้นเร็วมากตั้งแต่ปี ค.ศ. 1898 เป็นต้นมา
การแพร่สัญญาณผ่านอากาศมักเกี่ยวข้องกับวิทยุและโทรทัศน์ แม้ในช่วงไม่กี่ปีที่ผ่านมา ทั้งวิทยุและโทรทัศน์เริ่มส่งสัญญาณผ่านสายเคเบิล (โทรทัศน์ผ่านสายเคเบิล) ฝ่ายที่ได้รับอาจรวมถึงประชาชนทั่วไปหรือกลุ่มย่อยที่ค่อนข้างเล็ก ประเด็นคือทุกคนที่มีเทคโนโลยีและอุปกรณ์รับสัญญาณที่เหมาะสม (เช่น เครื่องรับวิทยุหรือโทรทัศน์) สามารถรับสัญญาณได้ สาขาการออกอากาศ รวมถึงบริการที่รัฐบาลจัดการ เช่น วิทยุสาธารณะ วิทยุชุมชน โทรทัศน์สาธารณะ วิทยุเชิงพาณิชย์ของเอกชน และโทรทัศน์เชิงพาณิชย์ ประมวลกฎหมายของรัฐบาลกลางสหรัฐ หัวข้อที่ 47 ตอนที่ 97 นิยาม "การแพร่สัญญาณ" ว่าเป็น "การส่งสัญญาณให้ประชาชนทั่วไปได้รับไม่ว่าจะโดยตรงหรือโดยอ้อม" การส่งสัญญาณโทรคมนาคมแบบส่วนตัวหรือแบบสองทางไม่มีคุณสมบัติตามนิยามนี้ ตัวอย่างเช่น ผู้ให้บริการวิทยุสมัครเล่น และวิทยุคลื่นความถี่ ไม่ได้รับการอนุญาตให้ออกอากาศ ตามนิยาม "การส่งสัญญาณ" และ "การแพร่สัญญาณ" นั้นไม่เหมือนกัน
การส่งรายการวิทยุและโทรทัศน์จากสถานีวิทยุหรือโทรทัศน์ไปยังเครื่องรับที่บ้านโดยคลื่นวิทยุ เรียกว่า "ผ่านอากาศ" (ชื่อย่อ: OTA) หรือการแพร่สัญญาณภาคพื้นดิน และในประเทศส่วนใหญ่ต้องมีใบอนุญาตประกอบกิจการการแพร่สัญญาณ การส่งสัญญาณโดยใช้ลวดหรือสายเคเบิล เช่น โทรทัศน์ผ่านสายเคเบิล (ซึ่งส่งสัญญาณจากสถานีผ่านอากาศด้วยความยินยอม) ยังได้รับการพิจารณาออกอากาศ แต่ไม่จำเป็นต้องมีใบอนุญาต (แม้ว่าในบางประเทศจะต้องมีใบอนุญาต) ในยุค 2000 การส่งสัญญาณของรายการโทรทัศน์และวิทยุผ่านเทคโนโลยีดิจิทัลแบบส่งต่อเนื่อง ก็ได้รับการกล่าวถึงมากขึ้นว่าเป็นการแพร่สัญญาณเช่นกัน
พระธรรมราชานุวัตร

พระธรรมราชานุวัตร เป็นสมณศักดิ์สำหรับพระราชาคณะชั้นธรรม มีพัดยศสมณศักดิ์เฉพาะแถบสีเขียว
ประวัติ.
ในสมัยรัตนโกสินทร์ "พระธรรมราชา" เป็นสมณศักดิ์พระราชาคณะผู้ใหญ่เจ้าคณะกรุงเก่า อยู่วัดศาลาปูน จนกระทั่ง พ.ศ. 2394 พระบาทสมเด็จพระจอมเกล้าเจ้าอยู่หัวโปรดให้แปลงราชทินนามเป็น "พระธรรมราชานุวัตร" พระราชทานแก่พระธรรมราชานุวัตร (พุก) เป็นรูปแรก
ฐานานุกรม.
พระธรรมราชานุวัตร มีฐานานุศักดิ์ตั้งฐานานุกรมได้ 6 รูป คือ
ผู้ได้รับสมณศักดิ์.
ในสมัยกรุงรัตนโกสินทร์ ผู้ดำรงสมณศักดิ์พระราชาคณะชั้นธรรมที่"พระธรรมราชา" หรือ "พระธรรมราชานุวัตร" มีรายนามดังต่อไปนี้
วัดฤาไชย

วัดฤาไชย เป็นวัดราษฎร์สังกัดคณะสงฆ์มหานิกาย ตั้งอยู่ในตำบลกุฎี อำเภอผักไห่ จังหวัดพระนครศรีอยุธยา มีเนื้อที่ 9 ไร่ 2 งาน 68 ตารางวา 
ประวัติ.
วัดฤๅไชย เดิมชื่อ วัดกุฎีฤๅไชย สร้างขึ้นเป็นวัดราว พ.ศ. 1900 สมัยกรุงศรีอยุธยาตอนต้น จากคำบอกเล่าของชุมชน วัดนี้สร้างโดยพระเจ้าแผ่นดินพระองค์หนึ่งเพื่อเป็นอนุสรณ์ในชัยชนะที่ได้จากการรบ (เป็นที่มาของชื่อ "วัดฤๅไชย") โดยพระเจ้าแผ่นดินทรงสร้างพระประธาน แล้วโปรดให้เสนาอำมาตย์สร้างพระประธานองค์รองลงมาคนละ 1 องค์ สมัยกรุงศรีอยุธยาตอนปลาย
วัดฤาไชยกลายเป็นวัดร้าง เนื่องจากกองทัพพม่าเดินทัพผ่านและได้กวาดต้อนเชลยมาขังไว้ที่อุโบสถของวัดฤาไชย ดังปรากฏหลักฐานว่ามีการขุดเจอเครื่องใช้สมัยโบราณบริเวณหมู่บ้านด้านทิศเหนือของวัด จนกระทั่งปี พ.ศ. 2448 วัดฤาไชยจึงได้รับการบูรณปฏิสังขรณ์และมีพระสงฆ์จำพรรษา ต่อมา พ.ศ. 2451 พระบาทสมเด็จพระจุลจอมเกล้าเจ้าอยู่หัว ได้เสด็จประพาสต้นครั้งที่ 3 เพื่อทรงตรวจราชการหัวเมืองฝ่ายเหนือ พระองค์ได้เสด็จมาถึงวัดแห่งนี้เพื่อเสด็จมาเยี่ยมพระครูอุเทศธรรมวินัย (แผ้ว สุนฺทโร) เจ้าอาวาสวัดฤๅไชย ซึ่งเป็นพระภิกษุในพระบรมราชูปถัมภ์ ดังปรากฏในพระราชหัตถเลขา เรื่องเสด็จประพาสลำน้ำมะขามเฒ่า เมื่อ พ.ศ. 2451 (ฉบับที่ 3) วันที่ 23 ตุลาคม รัตนโกสินทรศก 127 "... กลับมาลงเรือแจวที่ปากคลองฤๅไชย แจวเข้าไปวัดกุฎีฤๅไชย ดูก็เป็นวัดใหญ่อยู่ โบสถ์เก่ามาก มีหน้าต่างข้างละช่อง แต่ไม่มืด พระสงฆ์มีถึง 30 รูป พระครูเจ้าวัดจำพรรษาอยู่วัดเบญจมบพิตร จึงมิได้รับในที่นี้..."
สิ่งสำคัญภายในวัดฤๅไชย.
อุโบสถมีลักษณะเป็นอาคารก่ออิฐตามรูปแบบสถาปัตยกรรมสมัยกรุงศรีอยุธยาตอนต้น เป็นโบสถ์มหาอุดเพียงแห่งเดียวในอำเภอผักไห่ เดิมมีช่องหน้าต่างเพียงด้านละ 1 ช่อง ใน ปี พ.ศ. 2493 ได้รับการบูรณปฏิสังขรณ์โดยรักษารูปทรงและขนาดของเดิม เป็นแต่เจาะหน้าต่างด้านข้างและด้านหลัง รื้อระเบียงออก เปลี่ยนเป็นมุขแทนดังที่ปรากฏอยู่ในปัจจุบัน
เจดีย์ตั้งอยู่ด้านหลังอุโบสถ ลักษณะเป็นเจดีย์ทรงระฆังศิลปะอยุธยา บรรจุพระบรมสารีริกธาตุ เจดีย์องค์นี้เดิมเป็นของเก่า ไม่ทราบว่าผู้ใดเป็นผู้สร้างและสร้างขึ้นเมื่อใด ต่อมา ได้ชำรุดทรุดโทรมลงไปมาก ครั้นปี ร.ศ.124 ชาวบ้านได้พร้อมใจกันปฏิสังขรณ์ขึ้น จนถึงเมื่อวันที่ 11 เดือนพฤศจิกายน ร.ศ. 124 ตรงกับวันเสาร์ขึ้น 15 ค่ำ เดือน 12 ปีมะเส็งสัปตศกจุลศักราช 1267 พุทธศักราช 2448 นายปลื้มพลทหารราบที่ 3 ได้อัญเชิญพระบรมสารีกริกธาตุ 24 พระองค์มาจากเจดีย์ซึ่งได้ชำรุดหักพังที่วัดปุล่าม เมืองพะเยา มณฑลพายัพ เข้าบรรจุไว้ในเจดีย์องค์นี้ โดยพระโพธิวงศาจารย์ (แผ้ว สุนฺทโร) ได้ปฏิสังขรณ์โดยการสร้างครอบเจดีย์เดิมที่ชำรุดจนแล้วเสร็จเมื่อปี ร.ศ. 125 ต่อมา พ.ศ. 2551 เจดีย์ได้รับการปฏิสังขรณ์อีกครั้งโดยปิดกระจกและยกฉัตรประดับเหนือยอดเจดีย์
พระประธานหินทรายศิลปะอู่ทอง จำนวน 17 องค์ ประดิษฐานอยู่ในอุโบสถ โดย 16 องค์ เป็นพระพุทธรูปปางมารวิชัย และอีก 1 องค์ เป็นพระพุทธรูปปางสมาธิ ไม่ปรากฏปีที่สร้างแน่ชัด สันนิษฐานว่าสร้างในสมัยกรุงศรีอยุธยาตอนต้น ได้รับการซ่อมแซมมาแล้ว 3 ครั้ง โดยนำปูนมาพอกทับและลงรักปิดทอง วัดฤๅไชยเป็นวัดเดียวในประเทศไทยที่มีพระประธานในอุโบสถมากถึง 17 องค์ และหนึ่งในพระประธานจำนวน 17 องค์ มีองค์หนึ่งที่มีนิ้วมือ 11 นิ้ว ซึ่งจากคำบอกเล่าของชุมชนพระประธานองค์ที่มีนิ้วมือ 11 นิ้ว ไม่ได้อยู่ประจำที่ใดที่หนึ่ง แต่ได้เคลื่อนย้ายสลับที่กับพระประธานองค์อื่น
ธรรมาสน์ทรงบุษบกฝีมือช่างหลวง โดยการริเริ่มของพระโพธิวงศาจารย์ (แผ้ว สุนฺทโร) ดำเนินการสร้างที่วัดเบญจมบพิตร โดยจำลองแบบมาจากธรรมาสน์ทรงบุษบกของวัดเบญจมบพิตร เมื่อสร้างแล้วเสร็จได้อัญเชิญมาทางเรือเพื่อประดิษฐาน ณ วัดฤาไชย
พระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว
เบนจามิน อึมกาปา

เบนจามิน วิลเลียม อึมกาปา  เป็นนักการเมืองแทนซาเนียซึ่งดำรงตำแหน่งประธานาธิบดีคนที่สามของแทนซาเนีย เขาดำรงตำแหน่งเป็นเวลาหนึ่งทศวรรษตั้งแต่ปี ค.ศ. 1995 ถึง ค.ศ. 2005
โดราเอมอน (วิดีโอเกม พ.ศ. 2529)

โดราเอมอน (อักษรโรมัน: "Doraemon") เป็นซอฟต์แวร์วิดีโอเกม ค.ศ. 1986 ที่พัฒนาและเผยแพร่โดยฮัดสันซอฟต์สำหรับแฟมิลีคอมพิวเตอร์โดยเฉพาะในประเทศญี่ปุ่น เกมนี้อิงจากซีรีส์มังงะสัญชาติญี่ปุ่นที่มีชื่อเดียวกันของฟูจิโกะ เอฟ. ฟูจิโอะ (นามปากกาของฮิโรชิ ฟูจิโมโตะ) ซึ่งต่อมาได้กลายเป็นซีรีส์อนิเมะและแฟรนไชส์เอเชีย เกมนี้เป็นเกมแฟมิคอมที่ขายดีที่สุดอันดับสิบที่วางจำหน่ายใน ค.ศ. 1986 ด้วยยอดขายประมาณ 1,150,000 ชุดในช่วงชีวิตของเกมดังกล่าว เกมนี้เป็นเกมที่สามที่สร้างขึ้นสำหรับลิขสิทธิ์โดราเอมอนหลังจากเวอร์ชันที่สร้างขึ้นสำหรับอาร์คาเดีย 2001 และเอพเพิคคาสเซตวิชัน ถึงแม้ว่าเกมนี้เล่นได้อย่างสมบูรณ์โดยผู้เล่นที่ไม่มีความรู้ภาษาญี่ปุ่นนัก แต่โปรแกรมแปลภาษารอมนีโอคิดและสกายโยชิก็ได้เปิดตัวแพตช์แปลภาษาอังกฤษสำหรับเกม ทว่าทั้งคู่ต่างกันอย่างสิ้นเชิง
รูปแบบการเล่น.
ในเกมนี้ โดราเอมอนต้องเดินทางผ่านบทต่าง ๆ สามบทเพื่อปกป้องโนบิตะและเพื่อน ๆ ของเขาที่ถูกลักพาตัวไปทั้งหมด แต่ละโลกเป็นเกมที่แตกต่างกันในรูปแบบของเกมและระบบการเล่น รวมถึงได้รับการออกแบบโดยนักออกแบบนำที่แตกต่างกัน บทแรกเป็นเกมแอ็กชันที่เกิดขึ้นในแบบนักสำรวจที่เลื่อนฉากไม่หยุดหย่อนในสี่ทิศทาง ส่วนบทที่สองเป็นเกมยิงที่เลื่อนฉากผ่านถ้ำปีศาจแบบอัตโนมัติทั้งในแนวนอนและแนวตั้ง และบทที่สามเป็นเกมผจญภัยทางน้ำที่แต่ละหน้าจอเลื่อนไปที่หน้าถัดไป แต่ละโลกจะต้องสำเร็จโดยการเอาชนะบอสให้ได้ในตอนท้าย จากนั้นผู้เล่นจะเข้าสู่บทต่อไป จนกระทั่งบอสทั้งสามถูกปราบให้หมดสิ้น พาวเวอร์อัปที่ได้รับในแต่ละบทเพื่อเพิ่มกำลังและเกจพลังชีวิตของโดราเอมอน หนึ่งพาวเวอร์อัปตั้งแต่บทถัดไปสามารถพบได้ในสองบทแรกเพื่อให้คุณได้เปรียบเมื่อคุณมาถึงที่นั่นในที่สุด
กระดุมทอง

กระดุมทอง (ชื่อวิทยาศาสตร์: "Melampodium divaricatum") เป็นพืชในวงศ์ทานตะวัน ลักษณะเป็นไม้เลื้อยหรือไม้พุ่มขนาดเล็ก อายุสั้นประมาณ 2 ปี ใบเป็นใบเดี่ยวเรียงตรงข้าม รูปรีหรือรูปไข่ ขนาด 1–5 × 3–10 เซนติเมตร ปลายใบแหลม โคนใบสอบ ขอบใบเรียบหรือหยักซี่ฟัน แผ่นใบมีขนสากทั้งสองด้าน ดอกออกเป็นดอกเดี่ยวหรือเป็นคู่ตามซอกใบ กลีบดอกรูปรีสีเหลือง เส้นผ่านศูนย์กลางดอก 2–3 เซนติเมตร โคนช่อดอกมีใบประดับรูปรีเรียงซ้อนกัน 2 ชั้น ชั้นนอกมีโคนเชื่อมติดกัน ส่วนชั้นในหุ้มผลไว้ ผลเป็นแบบแห้งแตก รูปสามเหลี่ยมยอดแบน ภายในมีเมล็ดสีดำขนาดเล็ก
กระดุมทองมีถิ่นกำเนิดในทวีปอเมริกา นิยมปลูกเป็นไม้ดอกกระถาง ไม้ประดับบนแปลง หรือเป็นไม้คลุมดิน โดยปลูกบนดินร่วนปนทราย ต้องการน้ำปานกลาง แสงแดดเต็มวันหรือครึ่งวัน
แอนตินิวตรอน

แอนตินิวตรอน เป็นปฏิยานุภาคของนิวตรอน มันแตกต่างจากนิวตรอนเฉพาะในบางคุณสมบัติที่มีขนาดเท่ากันแต่มีเครื่องหมายตรงข้ามกัน มันมีมวลเท่ากันกับนิวตรอนและไม่มีประจุไฟฟ้าสุทธิ แต่มีจำนวนแบริออนตรงข้าม (+1 สำหรับนิวตรอน, −1 สำหรับแอนตินิวตรอน) นี่เป็นเพราะแอนตินิวตรอนประกอบด้วยปฏิควาร์ก ในขณะที่นิวตรอนประกอบด้วยควาร์ก แอนตินิวตรอนประกอบด้วยหนึ่งปฏิควาร์กขึ้นและสองปฏิควาร์กลง
เนื่องจากแอนตินตรอนเป็นกลางทางไฟฟ้าจึงไม่สามารถสังเกตได้โดยตรง ผลิตภัณฑ์จากการประลัยกับสสารธรรมดาจะถูกสังเกตแทน ในทางทฤษฎีแอนตินิวตรอนอิสระควรสลายตัวเป็นแอนติโปรตอน โพซิตรอน และนิวตริโน ในกระบวนการที่คล้ายกับการสลายให้อนุภาคบีตาของนิวตรอนอิสระ มีข้อเสนอเชิงทฤษฎีเกี่ยวกับการแกว่งของนิวตรอน-แอนตินิวตรอน กระบวนการที่บ่งบอกถึงการละเมิดกฏการอนุรักษ์เลขแบริออน
แอนตินิวตรอนถูกค้นพบในการชนกันของโปรตอน-แอนติโปรตรอนที่ Bevatron โดย Bruce Cork ในปี 1956 หนึ่งปีหลังจากค้นพบแอนติโปรตอน
เตเว โกลบู

เตเว โกลบู  หรือเรียกสั้นว่า โกลบู  เดิมชื่อ เรจีโกลบู  เป็นเครือข่ายโทรทัศน์ของบราซิลก่อตั้งเมื่อวันที่ 26 เมษายน พ.ศ. 2508 โดยโรแบร์โต้ มารินโญ่ 
เตเว โกลบูเป็นสถานีโทรทัศน์เชิงพาณิชย์ที่ใหญ่ที่สุดในละตินอเมริกา และเป็นสถานีโทรทัศน์เชิงพาณิชย์ที่ใหญ่เป็นอันดับสองของโลกรองจากเอบีซี และเป็นหนึ่งในผู้ผลิตเทเลโนเวลาที่ใหญ่ที่สุดร่วมกับเตเลบิซา เตอูเบ อัซเตกา เตเลมุนโด การาโกล เตเลเฟ เอเรเซเอเน เบเนบิซิออน จีเอ็มเอเน็ตเวิร์ค และเอบีเอส-ซีบีเอ็น ทั้งหมดนี้ทำให้โกลบูโด่งดังในฐานะหนึ่งในเครือข่ายโทรทัศน์ที่สำคัญที่สุดในโลกและกรูปูโกลบูเป็นหนึ่งในกลุ่มสื่อที่ใหญ่ที่สุด
โนเทล

โยแฮน โซนสไตน์  รู้จักกันดีในนาม โนเทล (N0tail) เป็นผู้เล่นโดตา 2 มืออาชีพชาวเดนมาร์กและกัปตันของทีมโอจี พร้อมกับผู้เล่นคนอื่น ๆ ในทีม เขาได้เล่นใน The International ทั้งหมดสี่ครั้ง และชนะในปี 2018 และ 2019 และยังชนะในอีก 4 การแข่งขันระดับเมเจอร์
ชีวิตในวัยเด็ก.
โซนสไตน์เกิดและเติบโตในเดนมาร์กโดยผู้ปกครองชาวแฟโร โซนสไตน์เริ่มเล่นวิดีโอเกมเป็นครั้งแรกเมื่อเขาอายุสองขวบ และได้ออกจากโรงเรียนมัธยมต้นเพื่ออุทิศตนเพื่อการกีฬาอย่างเต็มที่
การแข่งขัน.
ฮีโรส์ออฟนิวเอิร์ธ.
ขณะมีอายุ 15 ปี โนเทลได้พบกับ Jascha "NoVa" Markuse และ Tal "Fly" Aizik ในเกม พวกเขาจึงตัดสินใจที่จะเริ่มเล่นด้วยกัน ทั้งสามคนกลายเป็นอีกโครงการของ Danijel "StreeT" Remus ผู้จัดการทีมฟานาติก หลังจากการเปลี่ยนแปลงในทีม Heroes of Newerth ของฟานาติกที่มีอยู่แล้ว และประสิทธิภาพของโนเทลและเพื่อนของเขา กลุ่มของเขาได้รวมเข้ากับผู้เล่นฟานาติกดั้งเดิม Henrik "FreshPro" Hansen และ Kalle "Trixi" Saarinen ในไม่ช้าทีมก็เริ่มได้รับชัยชนะในทัวร์นาเมนต์ออนไลน์ได้รับชัยชนะ LAN ครั้งแรกของพวกเขาใน DreamHack Winter 2011 พร้อมกับทีมของเขาโยฮันสามารถคว้าชัยชนะอันดับ 1 ในการแข่งขัน DreamHack สี่รายการติดต่อกัน
โดตา 2.
เนื่องจากกิจกรรมที่ลดลงในฉากฮีโรส์ออฟนิวเอิร์ธมืออาชีพ จึงตัดสินใจย้ายไปร่วมกับทีมโดตา 2 ยุโรปของฟานาติกร่วมกับ Jascha Markuse, Tal Aizik และ Adrian Kryeziu เมื่อวันที่ 30 มีนาคม 2012 หลังจากเริ่มต้นอย่างยากลำบากกับ DotA แล้ว N0tail และทีมของเขา Fnatic.EU ได้รับรางวัล Thor Open LAN เมื่อวันที่ 9 ธันวาคม 2012 ชนะ No Tidehunter ซึ่งปัจจุบันรู้จักกันในชื่อ Alliance ตั้งแต่ Fnatic.EU ชนะการแข่งขัน LAN พวกเขาส่วนใหญ่ครองฉากมืออาชีพจนถึง The International 2013 ซึ่งพวกเขาได้อันดับ 7-8 หลังจากแพ้ทีม Orange หนึ่งปีต่อมาหลังจากไม่ชนะทัวร์นาเมนต์ระดับ premier เลยและได้อันดับ 13-14 ใน The International 2014 โนเทลประกาศว่าเขาจะออกจากฟานาติกไปกับ Fly เพื่อสร้างทีมซีเครต เชิญ Puppey, s4 และ Kuroky เข้าร่วม หลังจากประสบความสำเร็จในการแข่งขันห้ารายการ Puppey ตัดสินใจที่จะเตะโนเทลเพื่อแทนด้วย Arteezy เพื่อเตรียมการสำหรับ Dota 2 Asia Championships โนเทลจึงตัดสินใจเข้าร่วม Cloud9 แทนที่ Aui 2000 หลังจากจบการแข่งขันที่น่าผิดหวังหลายครั้งและอันดับที่ 9-12 ใน The International 2015 Cloud9 ได้ปล่อยทีม เมื่อวันที่ 28 สิงหาคม 2015 มีการประกาศว่าโนเทลพร้อมกับเพื่อนร่วมทีม Fly ซึ่งถูกเตะจากทีมซีเครต ได้สร้าง (monkey) Business ซึ่งเป็นทีมที่ประกอบไปด้วย Miracle-, MoonMeander, Cr1t-, Fly และ N0tail (monkey) Business ภาพหลังไปเป็น โอจี
แม้จะมีการเริ่มต้นที่ช้าในระหว่างการแข่งขันรอบแบ่งกลุ่มของ The International 2018 แต่โอจีก็จบที่สี่และได้เข้าร่วมการแข่งขันหลัก แม้ว่าเป็นเบี้ยล่างในการแข่งขันโอจี และโซนสไตน์ก้าวเข้าสู่รอบชิงชนะเลิศและชนะการแข่งขันด้วยการเอาชนะ PSG.LGD ในซีรีส์รูปแบบดีที่สุดห้าด้วยคะแนน 3–2 ในปีต่อมาเขาได้รับรางวัล The International 2019 ทำให้เขาและทีมอื่น ๆ เป็นผู้ชนะซ้ำประจำคนแรกของ The International
อีเอฟแอลแชมเปียนชิป เพลย์ออฟ 2020 นัดชิงชนะเลิศ

การแข่งขัน อีเอฟแอลแชมเปียนชิป เพลย์ออฟ 2020 นัดชิงชนะเลิศ จะลงเล่นกันในวันที่ 4 สิงหาคม พ.ศ. 2563 ที่ สนามกีฬาเวมบลีย์, ลอนดอน. ผู้ชนะจะได้รับการเลือนชั้นสู่ พรีเมียร์ลีก ฤดูกาล 2020–21. สองทีมที่ดีที่สุดของ อีเอฟแอลแชมเปียนชิป ฤดูกาล 2019–20 จะได้รับการเลื่อนชั้นโดยอัตโนมัติขึ้นสู่ พรีเมียร์ลีก, ในขณะที่ทีมวางระหว่างทีมอันดับที่สามและทีมอันดับที่หกในตารางคะแนนลีกจะลงเล่นสองนัดขั้นแรกในซีรีส์ของการเพลย์ออฟ, และสองทีมที่ดีที่สุดของการลงเล่นเพลย์ออฟสำหรับพื้นที่สุดท้ายสำหรับ พรีเมียร์ลีก ฤดูกาล 2020–21.
แมตช์.
รายละเอียด.
<onlyinclude>
</onlyinclude>
อันเดรย์ ตูโปเลฟ

อันเดรย์ นิคาลาเยียวิช ตูปาเลียฟ(รัสเซีย: Андрей Николаевич Туполев; 10 พฤศจิกายน พ.ศ. 2431 – 23 ธันวาคม พ.ศ. 2515)เป็นวิศวกรการบินและอวกาศของสหภาพโซเวียต เป็นผู้ก่อตั้งรัฐวิสาหกิจตูปาเลียฟในปีพ.ศ. 2465 ซึ่งเป็นหนึ่งในรัฐวิสาหกิจของสหภาพโซเวียตที่ออกแบบเครื่องบินมากกว่า100รุ่น ทั้งเครื่องบินพาณิชย์และเครื่องบินรบ ตูปาเลียฟได้รับเหรียญวีรบุรุษแห่งแรงงานสังคมนิยม3ครั้ง(ซึ่งเป็นจำนวนสูงสุดที่สามารถรับได้) เหรียญอิสริยาภรณ์เลนิน8ครั้ง เหรียญอิสริยาภรณ์ธงแดงแห่งแรงงาน1ครั้ง นอกจากนี้ ตูปาเลียฟยังได้รับรางวัลอันทรงเกียรติจากต่างประเทศทั้งสหราชอาณาจักรและสหรัฐอเมริการวมถึงมีการเปลี่ยนชื่อสนามบินนานาชาติวนูคาวาในแคว้นมอสโกเพื่อเป็นเกียรติแก่เขาในปีพ.ศ. 2561
ประวัติ.
อันเดรย์ ตูปาเลียฟเกิดในหมู่บ้านใกล้เมืองคิมรีในเขตปกครองตเวียร์ จักรวรรดิรัสเซีย เป็นบุตรคนที่6จากทั้งหมด7คน บิดาของเขาเป็นชาวคอสแซคในไซบีเรียและเข้าศึกษาด้านกฎหมายในมหาวิทยาลัยเซนต์ปีเตอร์สเบิร์กแต่ถูกไล่ออกหลังจากมีส่วนพัวพันกับนักปฏิวัติในการลอบปลงพระชนม์จักรพรรดิอลิกซานเดอร์ที่ 2 ตูปาเลียฟได้รับการศึกษาที่บ้านและศึกษาระดับมัธยมในเมืองตเวียร์ จนได้ศึกษาต่อที่วิทยาลัยเทคนิคมอสโก ในปี พ.ศ. 2452 อันเดรย์ ตูปาเลียฟได้ศึกษาเรื่องอากาศพลศาสตร์กับนิคาไล จูคอฟสกี นักวิทยาศาสตร์และวิศวกรชาวรัสเซีย ในปี พ.ศ. 2453 ตูปาเลียฟกับเพื่อนร่วมชั้นเรียนได้สร้างและทดลองเครื่องร่อน รวมไปถึงการสร้างอุโมงค์ลมอันเป็นแนวทางการปฏิบัติการของห้องวิจัยอีกด้วย แต่ในปี พ.ศ. 2454 เขาถูกกล่าวหาว่ามีส่วนพัวพันกับการปฏิวัติและการทำลายวรรณกรรมอันดีงามของรัสเซียจนนำไปสู่การถูกจับกุม ต่อมาถูกปล่อยตัวและไปอยู่อาศัยกับครอบครัว ในปี พ.ศ. 2457 ซึ่งเกิดสงครามโลกครั้งที่ 1 ตูปาเลียฟได้รับอนุญาตให้กลับไปเรียนต่ออีกครั้งจนจบการศึกษาในปี พ.ศ. 2461 และได้รับรางวัลวิสวกรรมเครื่องกลดีเด่นจากวิทยานิพนธ์เกี่ยวกับการพัฒนาเครื่องบินทะเล ช่วงเวลาที่เขาเรียนอยู่นั้น เกิดเหตุการณ์ปฏิวัติรัสเซียในปี พ.ศ. 2460 ต่อมาในปี พ.ศ. 2463 วิทยาลัยราชเทคนิคมอสโกถูกเปลี่ยนชื่อเป็นวิทยาลัยเทคเนิคขั้นสูงมอสโกและตูปาเลียฟได้เริ่มสอนการคำนวณอากาศพลศาสตร์เบื้องต้น
บทบาทการทำงานและสงครามโลกครั้งที่สอง.
ในปี พ.ศ. 2472 ตูปาเลียฟเป็นผู้บริหารสถาบันอากาศพลศาสตร์มอสโก และเขาได้ออกแบบเครื่องบินทิ้งระเบิด TB-1 ซึ่งเป็นหนึ่งในเครื่องบินที่ทันทันสมัยที่สุดในขณะนั้น
ทหารราบเบา

ทหารราบเบา  เป็นชื่อเรียกทหารราบบางประเภทตั้งแต่อดีต ตรงแบบเป็นทหารที่มียุทธภัณฑ์หรืออาวุธเบากว่า หรือเคลื่อนที่ได้มากกว่า หรือมีการทำหน้าที่ที่ยืดหยุ่นกว่าทหารราบประเภทอื่น เช่น ทหารราบหนักหรือทหารราบแนวเส้น (line infantry) ในอดีตมักใช้ทหารราบเบาเป็นพลสอดแนม ทหารตีโฉบฉวย และพลรบปะทะ คือ ทหารที่ต่อสู้ในรูปขบวนอย่างหลวมหน้ากองทัพหลักเพื่อก่อกวน ถ่วงเวลา ขัดขวางเส้นทางกำลังบำรุง และโดยทั่วไป "ตัดกำลัง" ข้าศึกก่อนการยุทธ์หลัก หลังสงครามโลกครั้งที่สอง คำว่า "ทหารราบเบา" เปลี่ยนแปลงไปหมายถึงหน่วยที่วางกำลังอย่างรวดเร็ว (รวมทั้งหน่วยคอมมานโดและหน่วยส่งทางอากาศ) ซึ่งเน้นความเร็วและความคล่องตัวเป็นพิเศษมากกว่าเกราะและอำนาจการยิง
จังหวัดเพชรบูรณ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550

การเลือกตั้งสมาชิกสภาผู้แทนราษฎรจังหวัดเพชรบูรณ์ พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ลดลงจากเดิม 1 ที่นั่งจากการเลือกตั้งเมื่อปี พ.ศ. 2548 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน 
ผลการเลือกตั้งแบบสัดส่วน.
คะแนนรวมทั้งหมดในกลุ่มจังหวัดที่ 2.
กลุ่มจังหวัดที่ 2 ประกอบไปด้วยจังหวัดอุตรดิตถ์ จังหวัดพิษณุโลก จังหวัดเพชรบูรณ์ จังหวัดพิจิตร จังหวัดชัยภูมิ จังหวัดขอนแก่น จังหวัดลพบุรี จังหวัดนครสวรรค์ และจังหวัดอุทัยธานี ทั้งหมด 9 จังหวัด
ผู้สมัครที่ได้รับการเลือกตั้งในกลุ่มจังหวัดที่ 2.
แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 2 แบ่งออกเป็นตามสัดส่วนคะแนนดังนี้
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยอำเภอเมืองเพชรบูรณ์ อำเภอหล่มสัก อำเภอหล่มเก่า อำเภอน้ำหนาว และอำเภอเขาค้อ
เขตเลือกตั้งที่ 2.
เขตการเลือกตั้งที่ 2 ประกอบไปด้วยอำเภอหนองไผ่ อำเภอวิเชียรบุรี อำเภอชนแดน อำเภอวังโป่ง อำเภอศรีเทพ และอำเภอบึงสามพัน
การเลือกตั้งใหม่.
เขตเลือกตั้งที่ 1.
ในภายหลังประชุมคณะกรรมการการเลือกตั้ง (กกต.) มีมติให้ใบเหลืองแก่นายสุทัศน์ จันทร์แสงศรี ว่าที่ ส.ส.เขต 1 จังหวัดเพชรบูรณ์ พรรคประชาธิปัตย์ และมติดังกล่าวมีผลให้ กกต. ต้องสั่งเลือกตั้งใหม่ในเขตเลือกตั้งที่ 1 จังหวัดเพชรบูรณ์ โดยกำหนดวันเลือกตั้งใหม่คือวันที่ 20 มกราคม 2551
ซึ่งในกรณีที่ถูกใบเหลืองและต้องเลือกตั้งใหม่ ผู้สมัครเดิมในเขตจากทุกพรรคจะเข้าสู่การเลือกตั้งใหม่อีกครั้งยกเว้นนายจักรัตน์ พั้วช่วย ผู้สมัครจากพรรคพลังประชาชน และนายวิจิตร พรพฤติพันธุ์ ผู้สมัครจากพรรคชาติไทยที่ได้รับเลือกตั้งไปก่อนหน้าไม่ต้องลงเลือกตั้งใหม่ในรอบนี้แต่ประการใด
ตลาดนิวโคเวนต์การ์เดน

ตลาดนิวโคเวนต์การ์เดน  เป็นตลาดขายส่งผลไม้ ผัก และดอกไม้ที่ใหญ่ที่สุดในสหราชอาณาจักร ซึ่งตั้งอยู่ในไนน์เอมส์ ลอนดอน ตลาดครอบคลุมพื้นที่ 57 เอเคอร์ (23 เฮกตาร์) และเป็นที่ตั้งของบริษัทผลไม้ ผัก และดอกไม้ประมาณ 200 บริษัท ตลาดนี้ให้บริการ 40 เปอร์เซนต์ของผลไม้และผักทานนอกบ้านในลอนดอน รวมถึงจัดหาส่วนผสมให้แก่ร้านอาหาร โรงแรม โรงเรียน เรือนจำ โรงพยาบาล และธุรกิจการจัดเลี้ยงชั้นนำของลอนดอนหลายแห่ง
ตลาดดอกไม้ ซึ่งนำเสนอดอกไม้ พืช พรรณไม้ประดับ ของกระจุกกระจิก และการตกแต่งภายในจากสหราชอาณาจักรและจากทั่วโลก มีการเยี่ยมชม 75 เปอร์เซนต์ของนักจัดดอกไม้ในลอนดอน ซึ่งหลายคนสั่งซื้อตอนเช้าและกลับไปที่สต็อกระหว่างวันตามต้องการ ผู้ค้าส่งตลาดดอกไม้จะเปิดทำการตั้งแต่เวลา 04:00 น. ถึง 10:00 น. ของวันจันทร์ถึงวันเสาร์ ส่วนตลาดค้าส่งผักและผลไม้เปิดทำการตั้งแต่เวลา 00:00 น. ถึง 06:00 น. ของวันจันทร์ถึงวันเสาร์
มีค่าธรรมเนียมแรกเข้า 5 ปอนด์สำหรับผู้เข้าชมที่ขับรถไปตลาด สถานีรถไฟใต้ดินลอนดอนที่ใกล้ที่สุดคือวอกซอลบนสายวิกตอเรีย วอกซอลยังมีสถานีรถไฟที่เชื่อมต่ออย่างดีสู่วอเตอร์ลูและแคลปแมนจังก์ชัน ตลอดจนสถานีรถบัสขนาดใหญ่ที่มีรถโดยสารออกเดินทางไปยังจุดหมายปลายทางทั่วลอนดอนเป็นประจำ และสถานีรถไฟใต้ดินไนน์เอมส์ที่ได้รับการเสนอในส่วนต่อขยายสายนอร์ธเธิร์นไปยังแบตเตอร์ซีจะให้บริการในตลาด
เคนัน เอฟแรน

อาฮ์เมท เคนัน เอฟแรน  เป็นนักการเมืองและทหารตุรกีซึ่งทำหน้าที่เป็นประธานาธิบดีคนที่เจ็ดของตุรกีตั้งแต่ปี ค.ศ. 1980 ถึง ค.ศ. 1989 เขาคิดว่าตำแหน่งโดยนำการปฏิวัติทหาร ค.ศ. 1980
ช่างไฟฟ้า

ช่างไฟฟ้า  เป็นคนที่มีอาชีพที่ต้องใช้ฝีมือที่เชี่ยวชาญในการเดินสายไฟฟ้าของอาคาร, สายส่ง, เครื่องจักรที่อยู่กับที่ และอุปกรณ์ที่เกี่ยวข้อง ช่างไฟฟ้าอาจได้รับการว่าจ้างในการติดตั้งอุปกรณ์ไฟฟ้าใหม่ หรือการบำรุงรักษาและการซ่อมแซมโครงสร้างพื้นฐานไฟฟ้าที่มีอยู่ ช่างไฟฟ้าอาจเชี่ยวชาญในการเดินสายไฟเรือ, เครื่องบิน และแพลตฟอร์มมือถืออื่น ๆ รวมถึงสายข้อมูลและสายเคเบิล
คำศัพท์.
"ช่างไฟฟ้า"เป็นคนที่แสดงให้เห็นหรือศึกษาหลักการของไฟฟ้า ซึ่งมักจะเป็นเครื่องกำเนิดไฟฟ้าสถิตในรูปแบบใดรูปแบบหนึ่ง
ในสหรัฐ ช่างไฟฟ้าแบ่งออกเป็นสองประเภทหลัก ๆ ได้แก่ ช่างติดตั้งสายไฟ (linemen) ผู้ทำงานเกี่ยวกับระบบการจำหน่ายของบริษัทสาธารณูปโภคที่แรงดันไฟฟ้าสูงกว่า และช่างสายไฟ (wiremen) ผู้ทำงานกับแรงดันไฟฟ้าที่ต่ำกว่าซึ่งใช้ภายในอาคาร โดยทั่วไปแล้ว ช่างสายไฟได้รับการฝึกฝนในหนึ่งในห้าความเชี่ยวชาญหลัก ได้แก่ การเดินสายไฟเชิงพาณิชย์, ที่อยู่อาศัย, อุตสาหกรรมเบา, อุตสาหกรรม และไฟฟ้าแรงดันต่ำ หรือที่เรียกกันทั่วไปว่า วอยซ์-เดทา-วิดีโอ (Voice-Data-Video) หรือวีดีวี (VDV) ความเชี่ยวชาญพิเศษอื่น ๆ เช่น การเดินสายไฟควบคุมและสัญญาณเตือนไฟไหม้ ซึ่งอาจทำได้โดยผู้เชี่ยวชาญที่ได้รับการฝึกฝนในอุปกรณ์ที่กำลังติดตั้ง หรือโดยช่างสายไฟภายใน
ช่างไฟฟ้าได้รับการฝึกฝนถึงหนึ่งในสามระดับ ได้แก่ ลูกมือฝึกหัด (Apprentice), นายช่าง (Journeyman) และช่างไฟฟ้าชำนาญ (Master Electrician) ในสหรัฐและแคนาดา ลูกมือฝึกหัดทำงานและได้รับค่าตอบแทนที่ลดลงขณะเรียนรู้อาชีพของพวกเขา โดยทั่วไปพวกเขาใช้เวลาหลายร้อยชั่วโมงในการเรียนการสอนในชั้นเรียน และมีสัญญาให้ปฏิบัติตามมาตรฐานการฝึกงานเป็นระยะเวลาระหว่างสามถึงหกปี ในช่วงเวลานั้นพวกเขาจะได้รับค่าตอบแทนเป็นเปอร์เซ็นต์ของค่าตอบแทนของนายช่าง ส่วนนายช่างคือช่างไฟฟ้าที่สำเร็จการฝึกงานและได้รับการค้นพบโดยหน่วยงานออกใบอนุญาตในท้องถิ่น, รัฐ หรือระดับชาติเพื่อให้มีความสามารถในอาชีพไฟฟ้า และช่างไฟฟ้าชำนาญที่ทำผลงานได้ดีในอาชีพเป็นเวลาเจ็ดถึงสิบปีและผ่านการสอบเพื่อแสดงให้เห็นถึงความรู้ที่เหนือกว่าของมาตรฐานเนชันแนลอิเล็กตริกัลโค้ด (National Electrical Code) หรือเอ็นอีซี (NEC)
สุวัฒน์ แจ้งยอดสุข

พลตำรวจเอก สุวัฒน์ แจ้งยอดสุข (เกิด 20 ธันวาคม พ.ศ. 2504) ชื่อเล่น ปั๊ด เป็นตำรวจและนักการเมืองชาวไทย ประธานกรรมการสำนักงานพัฒนาเทคโนโลยีอวกาศและภูมิสารสนเทศ (องค์การมหาชน) ประธานกรรมการบริษัท บางจาก คอร์ปอเรชั่น จำกัด (มหาชน) อดีตผู้บัญชาการตำรวจแห่งชาติ อดีตหัวหน้าผู้รับผิดชอบในสถานการณ์ฉุกเฉินที่มีความร้ายแรง อดีตผู้อำนวยการกองอำนวยการร่วมแก้ไขสถานการณ์ฉุกเฉินที่มีความร้ายแรง อดีตสมาชิกวุฒิสภาไทย ชุดที่ 12 อดีตรองผู้บัญชาการตำรวจแห่งชาติ อดีตผู้ช่วยผู้บัญชาการตำรวจแห่งชาติ อดีตผู้บัญชาการตำรวจภูธรภาค 1 อดีตผู้บัญชาการตำรวจสันติบาล
จากผลสำรวจ ตำรวจขวัญใจประชาชนแห่งปี พ.ศ. 2562 เขาได้รับการจัดให้อยู่ในอันดับ 5
ประวัติ.
พล.ต.อ.สุวัฒน์ แจ้งยอดสุข เกิดเมื่อวันที่ 20 ธันวาคม พ.ศ. 2504 ที่อำเภอคลองเขื่อน ฉะเชิงเทรา เป็นนักเรียนเตรียมทหารรุ่นที่ 20 รุ่นเดียวกับ พลเอกอภิรัชต์ คงสมพงษ์ ผู้บัญชาการทหารบก และนักเรียนนายร้อยตำรวจรุ่นที่ 36 รุ่นเดียวกับ พลตำรวจเอก จักรทิพย์ ชัยจินดา อดีตผู้บัญชาการตำรวจแห่งชาติ เริ่มรับราชการครั้งแรกเมื่อปี พ.ศ. 2526 ในตำแหน่ง รองสารวัตร สถานีตำรวจนครบาลหัวหมาก จนเมื่อ ต.ค. 2562 ได้ดำรงตำแหน่งรองผู้บัญชาการตำรวจแห่งชาติ และได้รับพระราชทานยศ พลตำรวจเอก
การศึกษา.
โรงเรียนเตรียมทหาร รุ่นที่ 20, โรงเรียนนายร้อยตำรวจ รุ่นที่ 36, ปริญญาโทวิทยาศาสตรมหาบัณฑิตสาขาคอมพิวเตอร์ จุฬาลงกรณ์มหาวิทยาลัย
หลักสูตรอื่น ๆ.
วิทยาลัยป้องกันราชอาณาจักร รุ่นที่ 55
เจ้าหญิงมาเรีย เทเรซาแห่งบูร์บง-ปาร์มา

เจ้าหญิงมาเรีย เทเรซาแห่งบูร์บง-ปาร์มา  ประสูติเมื่อวันที่ 28 กรกฎาคม พ.ศ. 2476 พระธิดาใน เจ้าชายซาเวียแห่งบูร์บง-ปาร์มา และ มาเดอลีน เด บูร์บง-บุสเซต พระขนิษฐาใน เจ้าชายคาลอส ฮิวโก้ ดยุกแห่งปาร์มา และทรงเป็นพระปิตุจฉา (อาหญิง) ใน เจ้าชายคาลอส ดยุกแห่งปาร์มา พระประมุขแห่งราชวงศ์บูร์บง-ปาร์มา พระองค์ปัจจุบัน โดยทรงเป็นศาสตราจารย์ที่โรงเรียน และยังทรงเป็นนักกิจกรรมสังคมนิยมและต่อสู้เพื่อสิทธิสตรี พระองค์ทรงพำนัก ณ พระตำหนักส่วนพระองค์อย่างเงียบๆ ไม่ทรงเสกสมรสและไม่มีพระบุตร
เจ้าหญิงมาเรีย เทเรซาแห่งบูร์บง-ปาร์มา สิ้นพระชนม์ลงเมื่อวันที่ 26 มีนาคม 2563 จากพระอาการโควิด ซึ่งทรงเป็นเจ้านายแห่งยุโรปพระองค์แรกที่สิ้นพระชนม์จากโรคดังกล่าว
เอรอฟนูลีลีกา

เอรอฟนูลีลีกา (; แปล "ลีกแห่งชาติ") เป็นลีกฟุตบอลอาชีพระดับสูงสุดของประเทศจอร์เจีย ก่อตั้งขึ้นใน ค.ศ. 1990 อยู่ภายใต้การควบคุมของลีกฟุตบอลอาชีพจอร์เจียและสหพันธ์ฟุตบอลจอร์เจีย ในช่วง ค.ศ. 1927–1989 ลีกนี้ยังคงเป็นลีกภูมิภาคซึ่งเป็นส่วนหนึ่งของสหภาพโซเวียต และนับตั้งแต่ ค.ศ. 2017 เป็นต้นมา ลีกได้ปรับการแข่งขันโดยจะเปิดลีกในฤดูกาลใบไม้ผลิ และปิดลีกในฤดูกาลใบไม้ร่วง มีสโมสรเข้าร่วมแข่งขัน 10 สโมสร
จอร์เจียนคัพ

จอร์เจียนคัพ (, "Sakartvelos tasi") เป็นการแข่งขันฟุตบอลถ้วยหลักของประเทศจอร์เจีย รูปแบบการแข่งขันเป็นแบบแพ้คัดออก สโมสรที่ชนะเลิศในรายการนี้มากที่สุดคือดีนาโมทบิลีซี ซึ่งชนะเลิศ 13 สมัย โดยเคยชนะเลิศติดต่อกันถึง 6 สมัยในช่วง ค.ศ. 1992–1997 สำหรับสนามแข่งขันในนัดชิงชนะเลิศ มักใช้สนามกีฬาในทบิลีซีอย่าง บอริส ไปชัดเซ ดีนาโม อารีนา และสนามกีฬามิเคอิล เมสคี คละกันไปในช่วง ค.ศ. 1990–2015 แต่นับตั้งแต่ ค.ศ. 2016 เป็นต้นมา ได้สลับไปใช้สนามในเมืองอื่น ๆ ของประเทศ
จอร์เจียนซูเปอร์คัพ

จอร์เจียนซูเปอร์คัพ  เป็นการแข่งขันฟุตบอลแบบทัวร์นาเมนต์ในประเทศจอร์เจีย จัดการแข่งขันขึ้นครั้งแรกในปี ค.ศ.1996 ในรูปแบบการแข้งขันแค่สองทีม ซึ่งในปี ค.ศ. 2023 มีการเพิ่มจำนวนขึ้นมาเป็น 4 ทีม โดยผู้ชนะตั้งแต่อันดับที่ 1 - 3 จะเข้าเป็นทีม ในลีค เอรอฟนูลีลีกา และผู้ชนะเลิศถือว่าเป็นผู้ชนะจอร์เจียนคัพ
เดิมการแข่งขันเป็นการแข่งฟุตบอลเพียงนัดเดียวที่เป็นการแข่งระหว่างผู้ชนะเลิศของลีค เอรอฟนูลีลีกา และ เมื่อสโมสรชนะทั้งสองรายการ จอร์เจียนคัพแพ้ผู้เข้ารอบสุดท้ายเพื่อเล่นซูเปอร์คัพ สิ่งนี้เกิดขึ้นในปี 1996, 1997, 2013 และ 2014 เมื่อ Dinamo Tbilisi คว้าดับเบิ้ลแชมป์ทั้งสี่ครั้ง
ในปี 2023 รูปแบบของซูเปอร์คัพเปลี่ยนให้เป็นการแข่งขันระหว่างสี่ทีม สามทีมที่ผ่านเข้ารอบแชมเปียนส์ลีกและยูโรปาคอนเฟอเรนซ์ลีกจากเอรอฟนูลีลีกาและผู้ชนะจอร์เจียนคัพจะเล่นรอบรองชนะเลิศแบบนัดเดียวและรอบชิงชนะเลิศ ผู้แพ้ในแต่ละรอบรองชนะเลิศจะได้เล่นเพลย์ออฟอันดับที่สาม
ผลงานแบ่งตามฤดูกาล.
"ตัวเอียง" หมายถึง สโมสรที่ถูกยุบ
ศาสนาฮินดูในประเทศมัลดีฟส์

ศาสนาฮินดูในประเทศมัลดีฟส์ เป็นหนึ่งในศาสนาที่เคยรุ่งเรืองในประเทศมัลดีฟส์ พร้อม ๆ กับศาสนาพุทธนิกายวัชรยาน ก่อนการมาถึงของศาสนาอิสลาม ปัจจุบันยังหลงเหลือศาสนวัตถุและโบราณสถานช่วงคริสต์ศตวรรษที่ 8–9 เช่นเทวรูปพระศิวะ พระลักษมี และพระอคัสตยะ
ตำนานพื้นบ้านของมัลดีฟส์กล่าวถึงโอทิตันกาเลเค (Oditan Kalēge) ตรงกับชื่อสันสกฤตว่าวสิษฐะ เป็นมหาฤๅษีผู้ยิ่งใหญ่ มีภรรยาชื่อโทคีไอฮา (Dōgi Aihā) ตรงกับชื่อสันสกฤตว่าโยคินี นางมีรูปโฉมงดงามทว่าอารมณ์ร้าย มีพลังเวทย์ขั้นสูงดุจเดียวกับสามี
หลังพระมหากษัตริย์มัลดีฟส์เข้ารีตศาสนาอิสลามหลังคริสต์ศตวรรษที่ 12 เป็นต้นมา ทั้งศาสนาฮินดูและศาสนาพุทธก็อันตรธานหายไปจากหมู่เกาะ
ดอน ฮิยาลา และอาลี ฟูลฮู.
มีนิทานปรัมปราเรื่อง "ดอน ฮิยาลา และอาลี ฟูลฮู" (Dhon Hiyala and Ali Fulhu) เป็นเรื่องราวความรักระหว่างดอน ฮิยาลา (Dhon Hiyala) ซึ่งเป็นหญิงงามที่มีแต่ชายหมายปอง กับอาลี ฟูลฮู (Ali Fulhu) หนุ่มนักการศาสนา ในเวลาต่อมามีหญิงอีกคนหนึ่งชื่อเฮาวา ฟูลฮู (Hawwa Fulhu) ชอบพออาลีและอยากแต่งงานด้วย แต่อาลีนั้นมีใจรักฮิยาลา เฮาวาจึงจองเวรฮิยาลาด้วยเวทมนตร์คาถา และด้วยความที่ฮิยาลามีรูปโฉมสวยงาม ก็มีชายหลายคนพึงใจแม้แต่พระราชาไลมากู อาลี (Lhaimagu Ali) ก็หลงใหลในตัวเธอ และพยายามลักพาตัวเธอไปในรั้วในวัง อาลีต้องใช้ไหวพริบในการแก้ปัญหา
จะเห็นได้ว่านิทานเรื่องนี้มีพื้นฐานมาจาก "รามายณะ" เช่นเดียวกับดินแดนอื่น ๆ ในภูมิภาคเอเชียใต้และเอเชียตะวันออกเฉียงใต้ แม้จะมีโครงเรื่องต่างกันไปบ้าง แต่ก็มีจุดสังเกตเรื่องความเชื่อมโยงระหว่าง "รามายณะ" กับ "ดอน ฮิลายา และอาลี ฟูลฮู" เช่น
กรวัชร์ ปานประภากร

พันตำรวจโท กรวัชร์ ปานประภากร (เกิด 9 มีนาคม 2504 -) อดีตอธิบดีกรมสอบสวนคดีพิเศษ กรรมการและเลขานุการคณะกรรมการคดีพิเศษ อดีตผู้ตรวจราชการกระทรวงยุติธรรม อดีตรองอธิบดีกรมสอบสวนคดีพิเศษ
ประวัติ.
พันตำรวจโท กรวัชร์ ปานประภากร เกิดเมื่อวันที่ 9 มีนาคม พ.ศ. 2504 เป็นชาวอำเภอศรีสัชนาลัย จังหวัดสุโขทัย ชื่อเล่น ดำ มีบุตร 2 คน 
มีผลงานสำคัญเช่น ในส่วนของสำนักงานตำรวจแห่งชาติ คลี่คลายคดีจ้างวานฆ่ากำนันยูร สามารถจับกุมกำนันเป๊าะ รื้อฟื้นคดีการฆาตกรรมนายห้างทอง ธรรมะวัฒนะ เป็นทีมสอบสวนและดำเนินคดีกรณีออกหนังสือรับรองการทำประโยชน์มิชอบของผู้มีอิทธิพล จัวหวัดภูเก็ต คลี่คลายคดีการฆาตกรรมแกนนำต่อต้านการสร้างบ่อขยะราชาเทวะ เป็นคณะทำงานการสอบสวนการทุจริตของธนาคารกรุงเทพฯพาณิชยการ จำกัด (BBC) คลี่คลายกรณีการฆาตกรรมด้วยวัตถุระเบิดกลางตัวเมือง จังหวัดนครสวรรค์ 
ในส่วนของกรมสอบสวนคดีพิเศษ เช่น เป็นหัวหน้าคณะพนักงานสอบสวนคดีพิเศษ กรณีขบวนการนำรถยนต์ใช้แล้วเข้ามาในราชอาณาจักรเพื่อจดประกอบเป็นรถยนต์จากอุปกรณ์ชิ้นส่วนเก่า และเป็นหัวหน้าคณะพนักงานสอบสวนคดีพิเศษ กรณีการหายตัวไปของนักต่อสู้เพื่อสิทธิมนุษยชน แกนนำชาวบ้านกะเหรี่ยงบ้านบางกลอย (นายบิลลี่)
มาร์ลิน โมเดล 1894

มาร์ลิน โมเดล 1894 เป็นปืนเล็กยาวแบบยิงซ้ำด้วยระบบคานเหวี่ยง(lever-action) ที่ถูกผลิตขึ้นโดยบริษัทอาวุธปืนมาร์ลินของเมืองนอร์ท เฮเวน รัฐคอนเนตทิคัต ด้วยการนำเข้าสู่การแนะนำ ปืนไรเฟิลนั้นมาพร้อมด้วยกระบอกปืนขนาด 24 นิ้ว และบรรจุกระสุนสำหรับกระสุนปืนประเภทต่างๆ เช่น 25-20 วินเชสเตอร์ .32-20 วินเชสเตอร์, .38-40, และ .44-40. รุ่นต่างๆ ในการบรรจุกระสุนอื่นๆ ยังคงมีการผลิตจนถึงทุกวันนี้
อาการิ คิโต

อาการิ คิโต (; โรมาจิ: "Kitō Akari" เกิด 16 ตุลาคม พ.ศ. 2537) เป็นนักพากย์หญิงชาวญี่ปุ่นจากจังหวัดไอชิ มีส่วนเกี่ยวข้องกับ เธอได้เริ่มแสดงเมื่อปี พ.ศ. 2557 หน้าที่หลักของเธอแรกคือรับบทพากย์ในอนิเมะเรื่อง (พ.ศ. 2559) และได้รับบทพากย์ตัวละครสำคัญและเป็นตัวนำมากขึ้น ในเดือนตุลาคม พ.ศ. 2562 เธอได้เข้าร่วมวงการนักร้องภายใต้ค่ายเพลงโพนีแคนยอน
ซี/2020 เอฟ3 (นีโอไวซ์)

ซี/2020 เอฟ3 (นีโอไวซ์) เป็นดาวหางคาบยาวที่มีวงโคจรเกือบเป็นพาราโบลิกที่ค้นพบเมื่อวันที่ 27 มีนาคม 2563 โดยนักดาราศาสตร์ระหว่างภารกิจนีโอไวซ์ของกล้องโทรทศศน์อวกาศการสำรวจอินฟราเรดสนามกว้าง (WISE) ในขณะนั้น มันเป็นวัตถุความสว่างอันดับที่ 18 อยู่ห่างจากดวงอาทิตย์ 2 หน่วยดาราศาสตร์ (300 ล้าน กม.) จากดวงอาทิตย์ และ 1.7 หน่วยดาราศาสตร์ (250 ล้าน กม.) จากโลก
จนถึงเดือนกรกฎาคม 2563 ดาวหางมีความสว่างพอมองเห็นได้ด้วยตาเปล่า เป็นดาวหางที่สว่างที่สุดดาวหนึ่งในซีกโลกเหนือนับแต่ดาวหางเฮล-บอปป์ในปี 2540 ดาวหางนี้มองเห็นได้ด้วยตาเปล่าเกือบตลอดเดือนกรกฎาคม 2563 จนถึงวันที่ 24 กรกฎาคม ดาวหางมีความสว่าง 4 
สำหรับผู้สังเกตในซีกโลกเหนือ ดาวหางเห็นได้ทางขอบฟ้าตะวันตกเฉียงเหนือใต้ดาวไถ เหนือเส้นขนานที่ 45 เหนือ ดาวหางนี้จะเห็นได้ตลอดคืนตั้งแต่วันที่ 13–22 กรกฎาคม เนื่องจากมันวนรอบขั้วโลก วันที่ 17 กรกฎาคม ดาวหางนีโอไวซ์เข้าสู่กลุ่มดาวหมีใหญ่
การส่งสัญญาณของเซลล์

ในทางชีววิทยา การส่งสัญญาณของเซลล์  เป็นส่วนหนึ่งของกระบวนการสื่อสารใด ๆ ที่กำกับกิจกรรมของเซลล์ต่าง ๆ และประสานการทำงานระหว่างเซลล์ต่าง ๆ ความสามารถของเซลล์ในการเข้าใจและตอบสนองได้อย่างถูกต้องต่อสิ่งแวดล้อมระดับจุลภาคนั้นเป็นพื้นฐานของการพัฒนา การซ่อมแซมเนื้อเยื่อ และภูมิคุ้มกัน ไปจนถึงการธำรงสมดุล ความผิดพลาดในการส่งสัญญาณระหว่างเซลล์และการประมวลข้อมูลในเซลล์อาจนำไปสู่โรคเช่น มะเร็ง ภูมิคุ้มกันบกพร่อง และเบาหวาน การเข้าใจการส่งสัญญาณระหว่างเซลล์จะช่วยให้นักวิทยาศาสตร์การแพทย์สามารถทำความเข้าใจกับโรคต่าง ๆ ได้อย่างมีประสิทธิภาพมากขึ้น และในทางทฤษฎีอาจนำไปสู่การพัฒนาเนื้อเยื่อสังเคราะห์ได้ในอนาคต
ชีววิทยาระบบ คือการศึกษาเกี่ยวกับโครงสร้างที่อยู่เบื้องหลังระบบการส่งสัญญาณระหว่างเซลล์และการเปลี่ยนแปลงในเครือข่ายนั้นอาจส่งผลต่อการส่งต่อของข้อมูล (การถ่ายโอนสัญญาณ) การวิเคราะห์ระบบเครือข่ายของการส่งสัญญาณเซลล์จำเป็นต้องใช้การศึกษาในเชิงทดลองและทฤษฎี ซึ่งรวมถึงการพัฒนาและวิเคราะห์ซิมูเลชันและการสร้างโมเดลจำลอง อัลโลสเตอรีระยะยาวนั้นมักเป็นองค์ประกอบสำคัญของกิจกรรมการส่งสัญญาณระหว่างเซลล์
เจงกิสข่าน (อาหาร)

เจงกิสข่าน หรือ จิงงิซูกัง (; โรมาจิ: "jingisukan") เป็นอาหารย่างเนื้อแกะของญี่ปุ่นที่ปรุงบนกระทะโลหะนูนหรือเตาย่างอื่น ๆ อาหารจานนี้ได้รับความนิยมเป็นพิเศษบนเกาะทางตอนเหนือของฮกไกโดและในจีน ถือเป็นอาหารพื้นบ้านที่เป็นตัวแทนของฮกไกโด และยังกินกันในพื้นที่อื่นเช่นที่เมืองโทโนะในจังหวัดอิวาเตะด้วย รวมถึงในจังหวัดยามางาตะและจังหวัดนางาโนะด้วย
ยุทธวิธีชนแล้วหนี

ยุทธวิธีชนแล้วหนี เป็นยุทธวิธีที่เชื่อกันว่า เป็นการจู่โจมแบบเสนอในระยะสั้น โดยจะพึงถอนตัวกลับทันทีที่ไปยังที่ตั้งก่อนที่จะถูกศัตรูตอบสนองมา เพื่อเป็นการหลีกเลี่ยงการปะทะกับศัตรูอย่างซึ่งหน้า วัตถุประสงค์ของยุทธวิธีไม่ได้เป็นไปเพื่อการบุกยึดอาณาเขตหรือชนะศัตรู แต่จะเป็นไปในเชิงลดจำนวนกำลังพลของศัตรูลงเมื่อเวลาผ่านไปจากการถูกโจมตีโดยยุทธวิธีนี้ และเป็นการลดอัตราความเสี่ยงในการปะทะซึ่งหน้ากับกองกำลังของตน ยุทธวิธีดังกล่าวยังถือว่าเป็นการเผยจุดอ่อนของกองกำลังศัตรู และเป็นผลต่อขวัญกับกำลังใจของกองกำลังศัตรูในเชิงจิตวิทยา
ยุทธวิธีชนแล้วหนีได้รับความนิยมในการชนะกับศัตรูโดยมักปรากฏภายใต้สงครามที่มักจะยั่งยืนมีรูปแบบ อาทิ การสงครามกองโจร, ขบวนการต่อต้าน, และการก่อการร้าย อย่างไรก็ดี ยุทธวิธีชนแล้วหนีก็เป็นที่นิยมเช่นเดียวกับกองกำลังทหาร โดยมักใช้กับการรบที่เตรียมพร้อมจะเต็มรูปแบบในภายหลังกับศัตรู ตัวอย่างเช่น การโจมตีของหน่วนคอมมานโดหรือหน่วยรบพิเศษ การลาดตระเวนของกองกำลัง หรือการปะทะภายในป้อมปราการหรือจุดแข็งของที่นั้น ยุทธวิธีชนแล้วหนีได้ถูกนำไปใช้กับพลธนูเบาของชาวยูเรนเซียนซึ่งถือว่าเป็นผู้ที่มีความสามารถเยี่ยม สามารถเห็นได้ตามกำลังที่ไม่ใช่ของกองทัพ (เช่น หน่วยสอดแนม) ซึ่งก็ถือว่าเป็นการใช้ยุทธวิธีชนแล้วหนีในกองกำลังใหญ่
ซือเลย์มัน เดมีแรล

ซือเลย์มัน เดมีแรล  เป็นรัฐบุรุษและผู้นำทางการเมืองของตุรกีซึ่งทำหน้าที่เป็นประธานาธิบดีคนที่ 9 ของตุรกีตั้งแต่ปี ค.ศ. 1993 ถึง ค.ศ. 2000 ก่อนหน้านี้เขาเคยดำรงตำแหน่งนายกรัฐมนตรีตุรกี 7 ครั้งระหว่างปี ค.ศ. 1965 และ ค.ศ. 1993
ไรอัน เซสเซยง

กัวซี ไรอัน เซสเซยง (เกิด 18 พฤษภาคม ค.ศ. 2000) เป็นนักฟุตบอลชาวอังกฤษที่เล่นได้ทั้งในตำแหน่งแบ็กซ้ายและปีกซ้าย ปัจจุบันเล่นให้กับฮ็อฟเฟินไฮม์โดยยืมตัวมาจากทอตนัมฮอตสเปอร์ และทีมชาติอังกฤษรุ่นอายุไม่เกิน 21 ปี
เซสเซยง เริ่มต้นการลงเล่นฟุตบอลกับทีมเยาวชนของ ฟูลัม แล้วจึงได้ลงเล่นให้กับทีมชุดใหญ่ครั้งแรกตั้งแต่อายุ 16 ปีในปี ค.ศ. 2016 โดยเขาเป็นนักฟุตบอลที่เกิดในคริสต์ทศวรรษ 2000 คนแรกที่ทำประตูให้กับทีมชุดใหญ่ได้ในเกมลีกฟุตบอลอาชีพของอังกฤษ และเป็นผู้เล่นที่อายุน้อยที่สุดที่ทำประตูได้ในอีเอฟแอลแชมเปียนชิป โดยในฤดูกาล 2017–18 เซสเซยง ช่วยให้ทีมเลื่อนชั้นสู่พรีเมียร์ลีก ได้สำเร็จ หลังจากชนะเลิศการเพลย์ออฟ เขาลงเล่นให้กับฟูลัมทั้งหมด 120 นัด และทำ 25 ประตูก่อนที่เขาจะย้ายไปเล่นให้กับทอตนัมฮอตสเปอร์ใน ค.ศ. 2019 ด้วยค่าตัว 25 ล้านปอนด์
นอกจากนี้ เซสเซยง ยังลงเล่นให้กะบทีมชาติอังกฤษชุดเยาวชนมาตั้งแต่รุ่นอายุไม่เกิน 16 ปี เขาผ่านการลงเล่นฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2016 และฟุตบอลชิงแชมป์แห่งชาติยุโรป รุ่นอายุไม่เกิน 21 ปี ในปี ค.ศ. 2019 รวมถึงยังพาทีมชนะเลิศฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2017 ที่ประเทศจอร์เจีย และได้เป็น 1 ใน 11 ผู้เล่นของทีมยอดเยี่ยมประจำการแข่งขันอีกด้วย
 "ณ วันที่ 10 มีนาคม ค.ศ. 2020"
มิสยูนิเวิร์สไทยแลนด์ 2563

มิสยูนิเวิร์สไทยแลนด์ 2563 เป็นการประกวดครั้งที่ 9 ในชื่อ มิสยูนิเวิร์สไทยแลนด์ โดยได้เป็นปีที่ 2 ดำเนินการจัดการประกวดโดยบริษัท ทีพีเอ็น โกลบอล จำกัด (ชื่อเดิม ทีพีเอ็น 2018) เพื่อคัดเลือกสาวงามผู้จะเป็นตัวแทนประเทศไทยไปร่วมประกวดนางงามจักรวาล 2020 ซึ่งมิสยูนิเวิร์สไทยแลนด์ 2563 จะทำกิจกรรมการเก็บตัวผู้เข้าประกวดที่หัวหิน จังหวัดประจวบคีรีขันธ์ ระหว่างวันที่ 15 กันยายน ถึง 6 ตุลาคม พ.ศ. 2563 โดยการประกวดรอบตัดสินจะจัดขึ้นในวันที่ 10 ตุลาคม พ.ศ. 2563 ณ ทรู ไอคอน ฮอลล์ ไอคอนสยาม กรุงเทพมหานคร โดย ฟ้าใส ปวีณสุดา ดรูอิ้น ได้มอบมงกุฎให้กับ อแมนด้า ชาลิสา ออบดัม เป็นมิสยูนิเวิร์สไทยแลนด์คนใหม่
รางวัลพิเศษ.
Golden Tiara.
สาวงามที่ได้รับการประกาศว่าเป็นผู้ที่ได้รับ Golden Tiara จะสามารถผ่านเข้ารอบ 30 คน แบบอัตโนมัติ และโควต้าของการได้รับสิทธิพิเศษนี้ จะมีเพียง 5 ที่เท่านั้น
การประกวดชุดประจำชาติไทย.
ประกวดชุดประจำชาติไทยในแนวคิด “นางในวรรณคดี” เพื่อค้นหาชุดที่จะนำไปสวมใส่ในการประกวดบนเวที นางงามจักรวาล 2020
การประกวดชุดราตรี.
การประกวดชุดราตรี เพื่อค้นหาสุดยอดดีไซน์เนอร์ ที่จะได้รับสิทธิ์ในการสร้างสรรค์ ตัดเย็บชุดราตรี เพื่อนำไปสวมใส่ในการประกวดบนเวที นางงามจักรวาล 2020
ผู้เข้าประกวด.
ผู้เข้าประกวด 29 คนสุดท้ายที่ได้รับการยืนยัน
ระหว่างการประกวดเกิดกรณีอื้อฉาวที่มีพี่เลี้ยงผู้เข้าประกวดรู้ข่าววงในกองประกวด จนทำให้เกิดการตัดสิทธิ ชญาธนุส ศรทัตต์ (เฌอเอม)
<templatestyles src="Reflist/styles.css" />